title: Giles Scott

text: Vuoden 2016 kesäolympialaisista Rio de Janeirosta Scott saavutti kultaa finnjollasta. Scott on saavuttanut MM-kultaa finnjollasta vuosina 2011, 2014, 2015 ja 2016. Lisäksi hänellä on MM-pronssia vuodelta 2010. EM-kilpailuista Scottilla on kultaa Helsingistä vuodelta 2011 ja vuodelta 2014 La Rochellesta.


title: Giles Scott

text: Scott aloitti purjehduksen kuusivuotiaana ja kilpapurjehduksen 11-vuotiaana.


title: Major League Baseball -kausi 1989

text: Major League Baseball -kausi 1989 oli baseballin Major Leaguen kausi, joka alkoi 3. huhtikuuta 1989. Se päättyi Oakland Athleticsin voittoon San Francisco Giantsista.


title: HMS Snowflake (K211)

text: HMS Snowflake (viirinumero K211) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Snowflake (K211)

text: Alus tilattiin 3. elokuuta 1940Sout Bank-on-Teesistä Smiths Dock Companyltä. Sen köli laskettiin 19. toukokuuta 1941 ja alus laskettiin vesille 22. elokuuta. Alus valmistui 2. marraskuuta.


title: HMS Snowflake (K211)

text: Alus muutettiin vuonna 1946 sääalukseksi, jolloin se nimettiin "Weather Watcheriksi".


title: Guillem Balagué

text: Guillem Balagué (s. Barcelona) on espanjalainen jalkapallotoimittaja -asiantuntija ja kirjailija. Hän toimii asiantuntijana Sky Sportsin "Revista de la Liga" -ohjelmassa. Balagué toimii myös Englannin yhdeksänneksi korkeimmalla sarjatasolla pelaavana Biggleswade Unitedin puheenjohtajana. Hän on kirjoittanut myös muihin jalkapallolehtiin ja -sivustoihin.


title: Guillem Balagué

text: Balagué on työskennellyt vuodesta 1997 Sky Sportsin espanjalaisen jalkapallon asiantuntijana. Kesäkuussa 2008 hän julkaisi oman nettisivunsa, jossa on muun muassa blogi ja uutisia. Vuonna 2006 hän julkaisi ensimmäisen kirjansa, "A Season on the Brinkin", joka käsitteli Liverpool FC:n Mestarien liigan voittoon päättynyttä kautta 2004–2005. Marraskuussa 2012 Balagué julkaisi Pep Guardiolan elämäkerran "Another Way of Winningin", joka oli ehdolla vuoden jalkapallokirjaksi niin Englannissa kuin Saksassakin. Vuonna 2013 Balagué suoritti UEFA:n B-valmentajalisenssin ja suorittaa tällä hetkellä A-lisenssiä. Balagué on osannut ennakoida uransa aikana oikein useita suuria jalkapallosiirtoja, muun muassa Cristiano Ronaldon siirron Manchester Unitedista Real Madridiin.


title: Guillem Balagué

text: Balagué on hyvin aktiivinen myös Twitterissä, jossa hänellä on lokakuussa 2015 915 000 seuraajaa. Hän toimii myös espanjalaisen lehden "AS:n" Iso-Britannian kirjeenvaihtajana.


title: Kromihammas

text: Kromihammas on Tuuttimörön toinen studioalbumi, joka julkaistiin 26. elokuuta 2016 Albumin tuotti Aaro DiCosta. Albumilta on julkaistu neljä musiikkivideota: "Savuke + kola" elokuussa 2013, "Mä muutan Caliin" syyskuussa 2014, "Karski, härski, korea" joulukuussa 2014 ja "Kultainen linna" kesäkuussa 2016. Näistä "Savuke + kola" ja "Mä muutan Caliin" julkaistiin myös 7" singleinä, "Karski, härski, korea" ja "Kultainen linna" sekä "Krokotiilin kyyneleet" on julkaistu digitaalisinglenä. Albumi nousi myös viikolla 35/2016 suoraan Suomen virallisen albumilistan ykköseksi.


title: Charles Linglet

text: Charles Linglet (s. 22. kesäkuuta 1982 Montréal, Québec, Kanada) on valkovenäläis-kanadalainen jääkiekkoilija, joka pelaa Saksan DEL-liigan Eisbären Berlinissä. Hän on pelipaikaltaan vasen laitahyökkääjä. Linglet on pelannut myös viisi NHL-ottelua Edmonton Oilersissa kaudella 2009–2010. Tämän jälkeen hän on pelannut seitsemänä kautena KHL:ssä sekä yhtenä kautena Sveitsissä ja Suomessa.


title: Charles Linglet

text: Linglet pelasi kaudella 1998–1999 Québecin paikallisia juniorisarjoja Laval Régentsin joukkueessa, jonka jälkeen QMJHL-joukkue Baie-Comeau Drakkar varasi hänet 69. pelaajana kesällä 1999. Linglet siirtyi joukkueeseen kaudeksi 1999–2000 ja hän teki QMJHL:n runkosarjassa 34 tehopistettä. Pudotuspeleissä Linglet jakoi Drakkarin sisäisen pistepörssin voiton Sylvain Deschâteletsin ja Jevgeni Gusakovin kanssa tehoilla 3+3=6. Kaudella 2000–2001 hän teki runkosarjassa 55 tehopistettä.


title: Charles Linglet

text: Kaudella 2001–2002 Linglet oli tehoilla 52+71=123 Drakkarin paras syöttäjä ja toiseksi paras pistemies Yanick Lehoux'n jälkeen. Hän sijoittui koko QMJHL:n pistepörssissä viidenneksi. Linglet valittiin kauden päätteeksi liigan ensimmäiseen tähdistökentälliseen. Kaudella 2002–2003 hän oli pudotuspeleissä kahdeksalla syöttöpisteellään Drakkarin paras syöttäjä Patrick Thoresenin ja Louis-Philippe Martinin kanssa.


title: Charles Linglet

text: Kauden 2003–2004 Linglet pelasi suurimmaksi osaksi ECHL-joukkue Alaska Acesissa, jonka kolmanneksi paras pistemies hän oli tehoilla 20+35=55. Linglet valittiin ECHL:n marraskuun 2003 kuukauden tulokaspelaajaksi. Pudotuspeleissä hän oli joukkueensa paras pistemies ja syöttäjä tehoilla 2+5=7. Linglet pelasi kauden aikana myös seitsemän ottelua AHL-joukkue Utah Grizzliesissa. Kauden 2004–2005 hän pelasi kokonaan Acesissa, jonka kolmanneksi paras pistemies Linglet oli tehoilla 28+34=62. Pudotuspeleissä hän oli joukkueen paras pistemies ja syöttäjä sekä jakoi sisäisen maalipörssin voiton Mike Scottin kanssa tehoilla 6+10=16. Linglet valittiin neljännesvälierien päätteeksi ECHL:n viikon pelaajaksi. Kaudeksi 2005–2006 hän siirtyi AHL-joukkue Peoria Rivermeniin, mutta kevätkautensa Linglet vietti lähinnä Las Vegas Wranglersin ECHL-joukkueessa.


title: Charles Linglet

text: Syksyllä 2006 Linglet osallistui St. Louis Bluesin harjoitusleirille. Kauden 2006–2007 hän pelasi kokonaan seuran farmijoukkue Rivermenissa, jonka toiseksi paras pistemies Linglet oli Jon DiSalvatoren kanssa tehoilla 31+29=60. Joulukuussa 2006 hänet valittiin AHL:n viikon pelaajaksi.


title: Charles Linglet

text: Elokuussa 2007 Linglet teki vuoden mittaisen NHL-sopimuksen St. Louis Bluesin kanssa. Hän pelasi kauden 2007–2008 kokonaan farmijoukkue Peoria Rivermenissa, jonka toiseksi paras pistemies Linglet oli Jean-Guy Trudelin jälkeen tehoilla 24+42=66. Elokuussa 2008 hän teki Bluesin kanssa vuoden mittaisen jatkosopimuksen. Myös kauden 2008–2009 Linglet pelasi kokonaan AHL:ssä. Helmikuussa 2009 Blues lainasi hänet loppukaudeksi liigassa pelaavaan Springfield Falconsiin.


title: Charles Linglet

text: Syksyllä 2009 Linglet osallistui Edmonton Oilersin harjoitusleirille, jonka jälkeen hän siirtyi kaudeksi 2009–2010 vuoden mittaisella AHL-sopimuksella farmijoukkue Falconsiin. Linglet oli joukkueen paras pistemies ja syöttäjä tehoilla 19+55=74, joilla hän sijoittui koko liigan syöttöpörssissä kolmanneksi ja jakoi pistepörssin kahdeksannen sijan Portland Piratesin Mark Mancarin kanssa. Teholukema 0 riitti koko AHL:ssä viimeiseksi jääneen Falconsin yli puolet kaudesta pelanneiden sisäisen tehotilaston voittoon. Linglet pelasi kauden aikana myös ssa ja hänet valittiin kauden päätteeksi liigan toiseen tähdistökentälliseen.


title: Charles Linglet

text: Maaliskuun 2010 lopulla Linglet teki loppukauden 2009–2010 kattaneen NHL-sopimuksen Edmonton Oilersin kanssa. Hän teki NHL-debyyttinsä 2. huhtikuuta 2010 vieraissa Dallas Starsia vastaan. Linglet sai ottelussa jääaikaa 11.43 minuuttia. Hän pelasi kevään aikana viisi NHL-ottelua ilman tehopisteitä.


title: Charles Linglet

text: Kaudeksi 2010–2011 Linglet siirtyi vuoden mittaisella sopimuksella KHL-joukkue Torpedo Nižni Novgorodiin. Hän oli joukkueen kolmanneksi paras pistemies tehoilla 20+25=45. Kaudeksi 2011–2012 Linglet siirtyi vuoden mittaisella sopimuksella liigan valkovenäläisjoukkue Dinamo Minskin riveihin. Maaliskuussa 2012 hän teki joukkueen kanssa vuoden mittaisen jatkosopimuksen. Kesken kauden 2012–2013, tammikuussa 2013 Linglet sai kuitenkin lähtöpassit Dinamosta tehtyään 22 ottelussa vain tehot 3+4=7. Hän siirtyi loppukaudeksi Sveitsin National League A:n HC Luganoon.


title: Charles Linglet

text: Linglet siirtyi kaudeksi 2013–2014 vuoden mittaisella sopimuksella KHL:n kroatialaisen laajennusjoukkue KHL Medveščak Zagrebin paitaan. Hän oli pudotuspeleissä joukkueen paras pistemies ja syöttäjä neljällä syöttöpisteellään. Onnistuneen Medveščakissa vietetyn vuoden jälkeen Linglet palasi taas kaksivuotisella sopimuksella Dinamo Minskiin kaudeksi 2014–2015. Tällä kertaa hän pelasi siellä onnistuneen kauden ja teki KHL:n yhden kauden piste-ennätyksensä tehoilla 22+36=58, joilla Linglet oli Dinamon paras pistemies ja syöttäjä. Hän sijoittui koko liigan pistepörssissä kuudenneksi. Pudotuspeleissä Linglet oli joukkueen paras pistemies ja maalintekijä tehoilla 2+2=4. Hänet palkittiin KHL:n helmikuun 2015 kuukauden hyökkääjänä sekä kerran helmikuun aikana viikon hyökkääjänä.


title: Charles Linglet

text: Kausi 2015–2016 Lingletilla jäi vain 16 ottelun mittaiseksi lokakuussa 2015 tulleen loukkaantumisen vuoksi. Hän palasi kaukaloihin kuitenkin loppukaudella. Toukokuussa 2016 Linglet teki Dinamo Minskin kanssa kaksivuotisen jatkosopimuksen. Hän kuitenkin sai jälleen lähteä joukkueesta jo marraskuussa 2016, kun Linglet teki 23 otteluun vain kahdeksan syöttöpistettä. Joulukuussa hän siirtyi loppukauden sopimuksella SM-liigajoukkue Tapparan riveihin. Linglet teki 11 pelaamassaan ottelussa vain tehot 2+3=5, kunnes joukkue purki hänen sopimuksensa yhteisymmärryksessä tammikuussa 2017. Seuraavana päivänä Linglet teki loppukauden sopimuksen Saksan DEL-liigan Eisbären Berlinin kanssa.


title: Charles Linglet

text: Linglet edusti Valko-Venäjää MM-kilpailuissa vuonna 2016, jolloin hän oli joukkueen paras syöttäjä ja jakoi sisäisen pistepörssin voiton Andrei Stsjapanaun kanssa tehoilla 1+5=6. Linglet pelasi myös Pyeongchangin olympiakisojen 2018 karsinnoissa, jolloin hän jakoi Valko-Venäjän sisäisen tehotilaston voiton kolmen muun pelaajan kanssa lukemalla +3.


title: Charles Linglet

text: Linglet sai kahden muun kanadalaispelaajan, Kevin Lalanden ja Geoff Plattin ohella Valko-Venäjän kansalaisuuden alkuvuodesta 2012. Taustalla oli saada kolmikko edustamaan maata vuoden 2014 MM-kotikisoihin. He saivat Valko-Venäjän kansalaisuuden poikkeuksellisen nopeasti, sillä normaalisti prosessi kestää seitsemän vuotta. Linglet ei lopulta pelannut kisoissa, sillä hän ei saanut kotimaassaan kahta täyttä sopimuskautta täyteen saatuaan lähtöpassit Dinamosta kesken kauden 2012–2013.


title: Hullu – hullumpi – yläaste

text: Hullu – hullumpi – yläaste on suomalainen animoitu komediasarja, jonka on luonut Tuomas Toivainen. "Hullu – hullumpi – yläaste" alkoi Yle TV2 -kanavalla vuonna 2015. Sarja oli Kultainen Venla -ehdokkaana vuoden parhaaksi lasten- ja nuortenohjelmaksi 2016 ja 2019. Se voitti myös vuoden 2015 Koura-palkinnon parhaana lasten- ja nuortenohjelmana. Finnpanelin mittauksen mukaan sarja oli vuonna 2015 Suomen kolmanneksi katsotuin netti-tv -ohjelma. Animaatiosarjan tekemisestä on myös julkaistu Yle Areenassa kahdeksanosainen sarja Näin tehtiin Hullu - hullumpi - yläaste. Osa sarjan hahmoista on esiintynyt myös Toivaisen aiemmin tekemässä 21-minuuttisessa animaatiossa Karin enkelit, jota on esitetty Yle Areenassa tammikuussa 2016.


title: Hullu – hullumpi – yläaste

text: Yle Areenassa 30. kesäkuuta 2017 julkaistussa Summerin suorassa nettilähetyksessä ilmoitettiin että "Hullu – hullumpi – yläaste" jatkuu Yle Areenassa 11. elokuuta 2017. Samassa yhteydessä esitettiin sarjan 2. tuotantokauden traileri. 1. heinäkuuta traileri julkaistiin myös sarjan omilla sosiaalisen median sivuilla.


title: Hullu – hullumpi – yläaste

text: Kolmannen tuotantokauden traileri julkaistiin kesäkuussa 2018 Yle Areenassa sekä Summerin YouTube-tilillä. Kolmas kausi julkaistiin kokonaisuudessaan 10.8.2018 Yle Areenassa.


title: Hullu – hullumpi – yläaste

text: Päähenkilö Antti aloittaa ystäviensä Kallen ja Keijon kanssa yläasteen.


title: Hullu – hullumpi – yläaste

text: Sarja kertoo vahvasti humoristisella tavalla nuoruuden kipupisteistä ja ikuisuusongelmista, piikitellen samalla ajankohtaisiakin asioita.


title: Ali Mabkhout

text: Ali Ahmed Mabkhout Mohsen Omaran Al-Hajeri (s. 5. lokakuuta 1990 Abu Dhabi) on arabiemiirikuntalainen jalkapalloilija, joka edustaa UAE Arabian Gulf Leaguessa pelaavaa Al Jazira Clubia. Pelipaikaltaan molempijalkainen Mabkhout on hyökkääjä. Hän kuuluu myös Arabiemiirikuntien jalkapallomaajoukkueeseen.


title: Ali Mabkhout

text: Mabkhout on Al Jazira Clubin kasvatti. Hän debytoi seuran paidassa UAE Arabian Gulf Leaguessa kaudella 2008–2009 pelaten tuolloin kaksi ottelua, joissa syntyi yksi maali. Kaudella 2010–2011 hän voitti seuran kanssa sarjan mestaruuden ja vuosina 2011 ja 2012 UAE President's Clubin. Mabkhout on pelannut seuran paidassa myös AFC Champions Leaguessa.


title: Ali Mabkhout

text: Arabiemiirikuntien nuorten maajoukkueita edustanut Mabkhout debytoi Arabiemiirikuntien jalkapallomaajoukkueessa marraskuussa 2009 ystävyysottelussa Tšekkiä vastaan. Vuoden 2010 Aasian kisoissa hän kuului hopeaa saavuttaneeseen joukkueeseen. Avausmaalinsa Mabkhout teki kuudennessa maaottelussaan, lokakuussa 2012 Bahrainia vastaan osuen tuossa ottelussa neljästi. Hän kuului Arabiemiirikuntien joukkueeseen vuoden 2012 kesäolympialaisissa Lontoossa, joissa hän pelasi yhdessä ottelussa. Vuoden 2013 Gulf Cupissa, jossa Arabiemiraatit saavutti kultaa, Mabkhout oli turnauksen paras maalintekijä. Vuoden 2015 Aasian-mestaruuskilpailuissa, joissa Arabiemiirikunnat saavutti pronssia, Mabkhout voitti niin ikään turnauksen maalikuninkuuden viidellä maalillaan.


title: Ali Mabkhout

text: Al Jazira Club


title: Ali Mabkhout

text: Arabiemiirikunnat


title: Ali Mabkhout

text: Henkilökohtainen


title: Abercarnin kaivosturma

text: Abercarnin kaivosturma oli räjähdysonnettomuus hiilikaivoksessa Abercarnissa Walesissa 11. syyskuuta 1878, jolloin kuoli 268 kaivosmiestä. Tulipalojen sammuttamiseksi kaivos päästettiin täyteen vettä, joka johdettiin läheisestä kanavasta. Kaivos avattiin uudelleen vuonna 1882.


title: Jude Monye

text: Jude Monye (s. 16. marraskuuta 1973 Onicha-Ugbo, Delta, Nigeria) on aktiiviuransa päättänyt nigerialainen pikajuoksija. Hänen päämatkansa oli 400 metrin juoksu. Monye oli mukana vuoden 2000 kesäolympialaisissa kultaa voittaneessa Nigerian pitkän viestin joukkueessa. Samoissa kisoissa hän osallistui myös 400 metrin juoksuun, jossa selvisi välieriin saakka. Olympidebyyttinsä Monye teki vuoden 1996 kesäolympialaisissa, joissa oli mukana 400 metrillä


title: Jude Monye

text: MM-kisoista Monye saavutti pronssia pitkästä viestistä vuonna 1995.


title: Ahvenusjärvi (Ylöjärvi, Lavajärvi)

text: Ahvenusjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Ahvenusjärvi (Ylöjärvi, Lavajärvi)

text: Järvi on 450 metriä pitkä, 130 metriä leveä ja sen pinta-ala on 3,5 hehtaaria. Siihen laskee kaksi metsäojaa ja sen laskuoja lähtee järven koillispäästä. Laskuoja on 2,3 kilometriä pitkä Kierumanoja, joka laskee Lavajärven Kierumanlahteen. Ylempänä rinteellä sijaitsee Ahvenuksen tila ja rannoille on rakennettu kolme vapaa-ajan asuntoa. Niille pääsee metaäautoteitä pitkin Lavajärven kylän suunnalta. Tampere–Seinäjoki-rata ohittaa järven 150 metrin etäisyydeltä sen itäpuolelta.


title: Ahvenusjärvi (Ylöjärvi, Lavajärvi)

text: Ahvenusjärven vedenaatua on tutkittu vuosina 1964, 1966, 1979, 1989 ja 2004. Vesi on lievästi ruskeaa ja siinä on humusta mukana. Vaikka vesi on ollut neutraalia, oli se vuonna 2004 jo hapanta. Järven puskurikyky on kohtalainen, joten sen pysyvästä happamoitumisesta ei vielä ole vaaraa. Vuonna 1989 veden ravinnetasot olivat lievästi reheville järville ominaiset. Vuonna 2004 tilanne oli huonontunut ja järveä voidaan pitää rehevöityneenä. Happitilanne on välttävä. Happipitoisuudet pohjan lähellä olivat vuonna 2004 pienet ja pintavesissäkin 3,7 milligrammaa litrassa. Tämäkin indikaattori on heikentynyt verrattuna vuoteen 1989. Ahvenusjärvi soveltuu virkistyskäyttöön vain välttävästi.


title: Ahvenusjärvi (Ylöjärvi, Lavajärvi)

text: Vanhassa pitäjänkartassa Ylöjärveltä 1840−1850-luvuilta järven nimi kirjoitettiin "Ahvenjärvi".


title: Sorvajärvi (Ylöjärvi)

text: Sorvajärvi on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Sorvajärvi (Ylöjärvi)

text: Järvi on 900 metriä pitkä, 250 metriä leveä ja sen pinta-ala on 16 hehtaaria. Järveen laskee kaksi metsäojaa sekä kaksi tulo-ojaa, jotka ovat Pikku Oksijärven, Iso Oksijärven, Sammatinjärven ja Särkijärven laskuojia. Vedet viipyvät järvessä keskimäärin 85 vuorokautta.


title: Sorvajärvi (Ylöjärvi)

text: Järven lounaisrantaan laskee Sorvajärvenvuoren jyrkät metsärinteet. Muut järven rannoista ovat peltomaata, joiden rinteet ovat myös jyrkkiä. Koilloisrantaa sivuaa läheltä yhdystie 2773, joka kulkee Lavajärven kylän läpi. Tampere-Seinäjoki-rata ohittee järven 600 metrin etäisyydeltä. Ympäristössä on muutama maatila ja rantaan on rakennettu neljä vapaa-ajan asuntoa. Järvi sijaitsee Hämeenkyrön ja Ylöjärven rajalla siten, että pieni osa järven luoteipäätä kuuluu Hämeenkyrölle.


title: Sorvajärvi (Ylöjärvi)

text: Sorvajärven vedenlaatua on tutkittu vuosina 1960, 1964-1965, 1969, 1986-1987, 1993 ja 2001. Vesi on ruskean väristä ja sisältää humusta. Järven väri on vuosien mittaan tummentunut. Veden happamuustaso on normaali ja järven puskurikyky happamoittumista vastaan on hyvä. Järven veden ravinnepitoisuudet ovat lievästi reheville ja ajoittain reheville järville tyypilliset. Vuonna 1986 huomattiin järvessä selvä lämpötilakerrostuneisuus, jonka vuoksi alusveden happivaje voimistui. Myöhemmissä tutkimuksissa vuosin 1987 ja 2001 kerrostuneisuutta ei ole havaittu ja happitilanne oli hyvä. Järven vedenlaatu on tyydyttävä, mutta rehevöityminen heikentää veden laatua. Tästä saattaa joskus aiheutua happivajetta järven pohjakerroksissa.


title: Sorvajärvi (Ylöjärvi)

text: Vanhassa pitäjänkartassa Ylöjärveltä 1840−1850-luvuilta esittää järven rajajärvenä, jossa pääosa järvestä jää Ylöjärven puolelle ja länsipuolen lahti jäi toiselle puolelle, jossa luki "Tavastkyro" eli Hämeenkyrö. Silloinen rajapyykki sijaitsi samassa kohtaa järven rannalla kuin nykyäänkin.


title: HMS Sweetbriar (K209)

text: HMS Sweetbriar (viirinumero K209) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Sweetbriar (K209)

text: Alus tilattiin 3. elokuuta 1940Sout Bank-on-Teesistä Smiths Dock Companyltä. Sen köli laskettiin 4. huhtikuuta 1941 ja alus laskettiin vesille 30. huhtikuuta. Alus valmistui 8. syyskuuta.


title: HMS Sweetbriar (K209)

text: Alus myytiin 1949.


title: HMS Thyme (K210)

text: HMS Thyme (viirinumero K210) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Thyme (K210)

text: Alus tilattiin 3. elokuuta 1940 South Bank-on-Teesistä Smiths Dock Companyltä. Sen köli laskettiin 30. huhtikuuta 1941 ja alus laskettiin vesille 25. heinäkuuta. Alus valmistui 23. lokakuuta.


title: HMS Thyme (K210)

text: Alus muutettiin vuonna 1946 sääaluksesi, jolloin se nimettiin "Weather Reporteriksi".


title: HMS Godetia (K226)

text: HMS Godetia (viirinumero K226) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Godetia (K226)

text: Alus tilattiin 24. elokuuta 1940 Sunderlandista John Crown and Sonsilta nimellä "HMS Dart". Sen köli laskettiin 15. tammikuuta 1941 ja alus laskettiin vesille 24. syyskuuta. Alus valmistui 26. joulukuuta.


title: HMS Godetia (K226)

text: Alus myytiin romutettavaksi 1947.


title: Serotoniinin ja noradrenaliinin takaisinoton estäjät

text: SNRI-lääkkeet nostavat serotoniinin ja noradrenaliinin pitoisuuksia veressä. Näiden hermoston välittäjäaineiden tiedetään vaikuttavan merkittävästi mielialaan. SNRI-lääkkeet muistuttavat paljon yleisemmin käytössä olevia SSRI-lääkkeitä, jotka vaikuttavat vain serotoniinin määrään.


text: Ihmisen serotoniini- (SERT) noradrenaliinivälittäjä (NET) ovat kalvoproteiineja, jotka vastaavat näiden takaisinotosta verenkierrossa. Säädetty monoaminiinien takaisinoton kaksoisestästäminen voi mahdollisesti tarjota etuja muihin masennuslääkkeisin nähden hoitaen monia oireita. Serotoniinin ja noradrenaliinin sekä fosfodiesteraasin takaisinoton estäminen monikohdennettuna takaisinoton estämisellä mahdollisina vaikuttajina masennukseen.


text: SNRI-lääkkeet SSRI-lääkkeiden kanssa ja noradrenaliinin takaisinoton estäjänä (NRI):t ovat 2. sukupolven antidepressantteja. Kahden viimeisen vuosikymmenen aikana toisen polven masennuslääkkeet ovat asteittain korvanneet ensimmäisen polven masennuslääkkeitä, kuten trisykliset masennuslääkkeet (TCA) ja monoamiinioksidaasiestäjät (MAOI) ensisijaisena masennuksen hoitamisessa. Tämä johtuu suurimmalta osalta SSRI- ja SNRI- lääkkeiden paremmasta siedettävyydestä ja turvallisuudessa ensimmäisen polven lääkkeisiin verrattuna.


title: Viisiottelu olympialaisissa

text: Viisiottelu on entinen yleisurheilun olympialaji, joka kuului olympialaisten ohjelmaan miehillä kolme kertaa vuosina 1912-1924 ja naisilla viisi kertaa vuosina 1964-1980.


title: Yleisurheilu Kansainyhteisön kisoissa 2014

text: Kansainyhteisön kisojen 2014 yleisurheilukilpailut käytiin 27. heinäkuuta – 2. elokuuta 2014 sekä maratonjuoksut 14. lokakuuta. Kilpailujen ohjelmassa oli 22 lajia sekä miehille että naisille. Lisäksi vammaisurheilijoille oli kolme lajia miehille ja naisille.


text: Lähde: http://g2014results.thecgf.com/PDIS/PDIS_AT.html


title: Brendan Galloway

text: Brendan Joel Zibusiso Galloway (s. 17. maaliskuuta 1996 Harare, Zimbabwe) on zimbabwelaissyntyinen englantilainen jalkapalloilija, joka edustaa Valioliigassa pelaavaa Evertonia. Hän on viime vuosina pelannut lainasopimuksella myös West Bromwich Albionissa ja Sunderlandissa. Pelipaikaltaan vasenjalkainen Galloway on vasen laitapuolustaja.


title: Brendan Galloway

text: Galloway on Milton Keynes Donsin kasvatti. Hän debytoi seuran edustusjoukkueessa Englannin ykkösliigassa kaudella 2011–2012 pelaten yhden ottelun. Yhteensä Galloway pelasi Donsin paidassa kymmenen ottelua. Elokuussa 2014 hän siirtyi Englannin valioliigan Everton FC:hen. Galloway debytoi pääsarjatasolla toukokuussa 2015 West Ham Unitedia vastaan. Kaudella 2014–2015 hän pelasi kahdessa valioliigaottelussa.


title: Brendan Galloway

text: Galloway on edustanut Englantia monissa nuorten maajoukkueissa. Hän voi edustaa aikuisten maajoukkuetasolla Englannin sijaan myös synnyinmaataan Zimbabwea.


title: Brendan Galloway

text: Galloway syntyi Zimbabwessa, mutta muutti Englantiin ollessaan kuusivuotias.


title: Sammatinjärvi

text: Sammatinjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Sammatinjärvi

text: Järven pituus on 250 metriä, leveys 100 metriä ja sen pinta-ala on 1,9 hehtaaria. Se sijaitsee pitkänomiasessa painaumassa, jonka rinteet on raivattu peltomaaksi. Ainoa tulo-oja on 400 metriä pitkä Särkijärven laskuoja. Tampere-Seinäjoki-junarata on linjattu kulkemaan järven rannan suuntaisesti ja järven laskuoja on ohjattu radan ali. Rata vaikuttaa voimakkaasti järven maisemaan. Järven valuma-alue on järven tilavuuteen nähden varsin suuri, joten veden vaihtuvuus onkin järvessä nopeaa. Laskennallisesti veden keskiviipymä on vain 8 vuorokautta. Rantaviiva on vain 600 metriä pitkä eikä rannassa ole rakennuksia.


title: Sammatinjärvi

text: Sammatinjärven vedenlaatua on tutkittu vuonna 2005. Vesi on väriltää ruskeaa ja humuspitoista. Veden happamuustaso on normaali ja järven puskorointikyky happamoitumista vastaan on hyvä. Tutkimusvuonna järven veden happitilanne oli huono, sillä happi oli kulunut lähes loppuun kaikissa vesikerroksissa. Happikato nostaa pohjalietteistä ravinteita takaisin veteen ja nostaa järven luontaisesti korkeita ravinnepitoisuuksia entistä korkeammalle. Järvi soveltuu rehevöitymisestä johtuen virkistyskäyttöön vain välttävästi.


title: Gastón Pereiro

text: Gastón Rodrigo Pereiro López (s. 11. kesäkuuta 1995 Montevideo) on uruguaylainen jalkapalloilija, joka edustaa Alankomaiden Eredivisiessä pelaavaa PSV Eindhovenia. Pelipaikaltaan vasenjalkainen Pereiro on hyökkäävä keskikenttäpelaaja.


title: Gastón Pereiro

text: Pereiro on kotimaansa Club Nacional de Footballin kasvatti. Hän debytoi seuran paidassa kaudella 2013–2014, jolloin hän pelasi 15 ottelussa tehden viisi maalia. Kaudella 2014–2015 Pereiro voitti Nacionalin kanssa Uruguayn Primera Divisiónin.


title: Gastón Pereiro

text: Pereiro siirtyi heinäkuussa 2015 Alankomaiden Eredivisien hallitsevaan mestarijoukkueeseen PSV Eindhoveniin, jossa hän voitti seuraavassa kuussa Alankomaiden supercupin. Eredivisiessä hän debytoi niin ikään elokuussa 2015 ADO Den Haagia vastaan. Syyskuussa 2015 Pereiro debytoi Mestareiden liigassa ja teki ensimmäisen Eredivisie-maalinsa AFC Ajaxin verkkoon. Hän teki tuossa ottelussa kaksi maalia.


title: Gastón Pereiro

text: Pereiro kuului Uruguayn alle 20-vuotiaiden maajoukkueeseen ikäluokan Etelä-Amerikan-mestaruusturnauksessa vuonna 2015 tehden viisi maalia. Hän pelasi myös saman vuoden MM-turnauksessa neljässä ottelussa viimeistellen yhden maalin.


title: Gastón Pereiro

text: Club Nacional de Football


title: Gastón Pereiro

text: PSV Eindhoven


title: HMS Tamarisk (K216)

text: HMS Tamarisk (viirinumero K216) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Tamarisk (K216)

text: Alus tilattiin 24. lokakuuta 1940 Paisleysta Fleming and Fergusonilta nimellä "HMS Ettrick". Sen köli laskettiin 10. helmikuuta 1941 ja alus laskettiin vesille 28. heinäkuuta. Alus valmistui 26. joulukuuta.


title: HMS Tamarisk (K216)

text: Alus luovutettiin vuonna 1941 Kreikalle, joka liitti sen laivastoonsa nimellä "Tombazis".


title: Metsäkoulu

text: Metsäkoulu oli Suomessa aiemmin toiminut metsäalan oppilaitos.


title: Metsäkoulu

text: Metsäkoulujen entinen nimi oli "metsänvartijakoulu". Metsäkoulujen tarkoitus oli kouluttaa nuoria miehiä metsätyönjohtajiksi.


title: Metsäkoulu

text: Oppiaika metsäkouluissa kesti kaksi vuotta, ja alkoi lokakuun 1. päivänä ja päättyi toisen oppivuoden syyskuun 15. päivänä.


title: Metsäkoulu

text: Oppilaita otettiin kouluun metsähallituksen määräämä luku joka toinen vuosi. Oppilaaksi pyrkivän tuli olla vähintään 18 vuotta täyttänyt ja enintään 30 vuotta täyttänyt, ja hänen oli lähetettävä omakätinen hakemus koulun johtajalle pyrkiessään oppilaaksi metsäkouluun.


title: Metsäkoulu

text: Hakemus oli toimitettava koulun johtajalle ennen kesäkuun loppua ja siihen oli liitettävä seuraavat asiakirjat:


title: Metsäkoulu

text: Hakemusten perusteella koulun johtaja kutsui pääsykokeita suorittamaan niin monta hakijaa, että niiden luku vastasi kouluun otettavien oppilaiden kaksinkertaista määrää. Kokeiden sekä kokeista saamansa yleiskäsityksen mukaan koulun opettajakunta valitsi oppilaat kouluun, ja koulun johtaja lähetti heille kutsun ennen syyskuun 1. päivää.


title: HMS Balsam (K72)

text: HMS Balsam (viirinumero K72) oli Britannian Kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.


title: HMS Balsam (K72)

text: Alus tilattiin 29. lokakuuta 1940 Greenockista George Brown and Companylta nimellä "HMS Chelmer". Sen köli laskettiin 16. huhtikuuta 1941 ja alus laskettiin vesille 30. toukokuuta 1942. Alus valmistui 28. marraskuuta.


title: HMS Balsam (K72)

text: Alus myytiin romutettavaksi 20. huhtikuuta 1947.


title: Julkisen sektorin innovaatio

text: Julkisen sektorin innovaatio viittaa julkisella sektorilla toimeenpantuun uuteen ideaan, joka luo arvoa yhteiskunnalle. Nämä ideat voivat olla esimerkiksi tehokkaampia prosesseja tai parempia palveluja. Julkinen sektori ei tavoittele innovaatiotoiminnallaan voittoa yksityisen sektorin tapaan, mutta tuottavuuden parantaminen on julkisenkin sektorin innovaatiotoiminnan tavoite.


title: Julkisen sektorin innovaatio

text: Monet julkisen sektorin innovaatiot ovat määritelmällisesti myös sosiaalisia innovaatioita, esimerkkinä kattava kirjastojärjestelmä.


title: FC Lugano

text: Football Club Lugano on jalkapalloseura Luganon kaupungista. Se pelaa Sveitsin korkeimmalla sarjatasolla Sveitsin Superliigassa. Schweizer Cupin seura on voittanut 1931, 1968 ja 1993. FC Lugano on perustettu vuonna 1908.


title: Matti Saari (jalkapalloilija)

text: Matti Saari (s. 3. marraskuuta 1994 Tuusula) on suomalainen jalkapalloilija, joka edustaa Kolmosessa pelaavaa Tampere Unitedia. Pelipaikaltaan hän on hyökkääjä.


title: Matti Saari (jalkapalloilija)

text: Saari on Tuusulan Palloseuran kasvatti. Hän pelasi kauden 2012 Ykkösen HIFK Fotbollissa 20 ottelua tehden kaksi maalia. Vuodet 2013–2014 Saari edusti Kakkosessa pelannutta Keski-Uusimaata tehden 50 pelissä 19 maalia. Vuonna 2015 Saari siirtyi Veikkausliigassa pelanneeseen Tampereen Ilvekseen. Hän edusti aluksi seuran reservijoukkuetta Kolmosessa ja teki kahdessa ottelussa neljä maalia. Ensiesiintymisensä pääsarjatasolla Saari teki lokakuussa 2015 Seinäjoen Jalkapallokerhoa vastaan, tullen vaihdosta kentälle Jaakko Juutin tilalle. Hän pelasi kauden aikana kolmessa Veikkausliigan ottelussa. Kaudeksi 2016 Saari siirtyi Kolmosessa pelaavaan Tampere Unitediin.


title: Matti Saari (jalkapalloilija)

text: Saari pelasi nuorten maajoukkueissa kaksitoista ottelua vuosina 2010–2012.


title: Gary Hunt

text: Gary Hunt (s. 11. kesäkuuta 1984 Southampton) on brittiläinen uimahyppääjä. 176 senttimetriä pitkä ja 65 kilogrammaa painava Hunt kilpailee nykyisin korkeissa uimahypyissä.


title: Gary Hunt

text: Hunt saavutti MM-kultaa korkeista hypyistä vuoden 2015 MM-kilpailuista Kazanista yhteispistein 629,30. Vuoden 2013 MM-kilpailuista Barcelonasta hän saavutti samasta lajista hopeaa. Vuoden 2006 Kansainyhteisön kisoissa Melbournessa Hunt edusti Englantia ja saavutti pronssia 10 metrin kerroshyppyjen parikilpailusta.


title: Gary Hunt

text: Hunt on voittanut Red Bullin järjestämän korkeiden uimahyppyjen maailmancupin viidesti vuosina 2010, 2011, 2012, 2014 ja 2015. Hän on historian menestynein urheilija lajissaan.


title: Teuvo Nortia

text: Teuvo Antti Oskari Nortia (16. lokakuuta 1922 – 7. joulukuuta 1996) oli suomalainen kemisti ja professori. Hän oli Turun yliopiston epäorgaanisen kemian professori 1976–1986. Hänen tutkimusalaansa oli koordinaatiokemia.


title: Hans Erich Nossack

text: Hans Erich Nossack (1901–1977) oli saksalainen kirjailija. Hänen tuotantonsa muodostuu novelleista, romaaneista, näytelimsitä, runoista ja esseistä. Tuotannossa korostuvat sodan kauhujen herättämät kafkamaiset pelot ja nykyihmisen irrallisuus.


title: Hans Erich Nossack

text: Nossach sai vuonna 1961 Georg Büchner -palkinnon. Hänen kunniakseen jaettiin vuosina 1989–2007 Hans Erich Nossackin palkinto.


title: Tuomas Toivainen

text: Tuomas Toivainen (s. 11. huhtikuuta 1998 Rovaniemi) on suomalainen käsikirjoittaja, ohjaaja, ääninäyttelijä ja itseoppinut animaattori.


title: Tuomas Toivainen

text: Toivainen on käsikirjoittanut ja ohjannut Yle TV2:lla ja Yle Areenassa esitettävän animaatiosarjan "Hullu – hullumpi – yläaste" sekä Yle Areenassa olevan sarjan "Näin tehtiin Hullu – hullumpi – yläaste". Yle Areenassa on esitetty myös Toivaisen animaatioelokuva "Karin enkelit", joka on "Hullu – hullumpi – yläasteen" eräänlainen esiaste.


title: Tuomas Toivainen

text: Toivainen oli "Talent Suomi" -kisan semifinalisti vuonna 2012. Vuonna 2013 hän voitti yhdessä Mikael ja Joel Mannisen kanssa Yle Areenan viikon sketsikilpailun yleisöäänestyksen ja vuonna 2014 "Pasila 2.5 – The Spin-Offin" hahmopiirustuskilpailun. Toivainen on palkittu vuonna 2015 Rovaniemen kaupungin kulttuuritekopalkinnolla ja vuonna 2016 Koura-palkinnolla vuoden 2015 parhaasta lasten- ja nuortenohjelmasta "Hullu – hullumpi – yläaste".Hullu-hullumpi-yläaste on ollut myös ehdolla vuosien 2015 ja 2018 parhaaksi lasten- ja nuortenohjelmaksi Kultainen Venla -kilpailussa.


title: Tuomas Toivainen

text: Toivainen on tehnyt vuonna 2017 "Kirjastokaistalle" 8-osaisen YouTube -animaation "Kallen ja Keijon kirjastoluokat."


title: Tuomas Toivainen

text: Toivanen toimii itse perustamansa Tarinapaja Oy:n toimitusjohtajana.


title: Särkijärvi (Ylöjärvi, Lavajärvi)

text: Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Särkijärvi (Ylöjärvi, Lavajärvi)

text: Järvi on 800 metriä pitkä, 200 metriä leveä ja sen pinta-ala on 12 hehtaaria. Järveen laskee vain kaksi ojaa ja sen laskuoja lähtee järven luoteispäästä. Noin 400 metriä pitkä laskuoja laskee Sammatinjärveen. Vesi viipyy järvessä laskennallisesti 269 vuorokautta. Järvellä on kaksi maatilaa ja sen 1,7 kilometriä pitkälle rantaviivalle on rakennettu runsaasti vapaa-ajan asuntoja. Niille johtaa tiet yhdystieltä 2773. Järven itäpuolella kulkee kantatie 65 ja länsipuolella Tampere-Seinäjoki-junarata. Särkivuoren etelärinteella järven rannan tuntumassa on luonnonsuojelualue.


title: Särkijärvi (Ylöjärvi, Lavajärvi)

text: Järven vedenlaatua on tutkittu vuosina 1964, 1985, 1990, 1994, 1995, 2000 ja 2003. Vesi on ruskeaa, mutta siinä on vähän humusta. Veden happamuustaso on kesät ja talvet normaalitasolla. Järven puskurikyky happamuutta vastaan on hyvä. Vedessä on kohonneita ravinnepitoisuuksia. Tämän vuoksi järvi on lievästi rehevöitynyt, mutta levää esiintyy kuitenkin ennustettua enemmän. Vesi kerrostuu lämpötilan mukaan ja on aiheuttamassa pohjakerrkoksissa happivajetta. Happivaje on talvisin voimakkainta, jolloin pohjan tasolla vesi on hapetonta ja pintavesien hapipitoisuus alentunutta. Happikato on aiheuttanut kalakuolemia vuonna 1994 ja 2003. Happikato aiheutti sisäistä kuormitusta. Särkijärvi soveltuu virkistyskäyttöö tyydyttävästi.


title: Tapio Nummenmaa

text: Tapio Nummenmaa (9. marraskuuta 1931 – 12. toukokuuta 2000) oli suomalainen psykologi ja professori. Hän tutki ilmeiden ulottuvuuksia, kehityspsykologiaa ja psykologian menetelmäkysymyksiä. Hän julkaisi tutkimuksia ja oppikirjoja.


title: Tapio Nummenmaa

text: Nummenmaa kirjoitti ylioppilaaksi Tampereen yhteiskoulusta 1950. Hän oli Tampereen yliopiston psykologian professori 1965–1996 ja väitteli filosofian tohtoriksi 1998 aiheesta "Divine motions and human emotions in the Philebus and in the Laws. Plato's theory of psychic powers".


title: Pikku Oksjärvi

text: Pikku Oksjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Pikku Oksjärvi

text: Järven pituus on 300 metriä, leveys 150 metriä ja sen pinta-ala on 3,3 hehtaaria. Järveen ei laske muita tulo-ojia kuin Iso Oksjärven laskuoja. Vesi viipyy järvessä keskimäärin 23 vuorokautta. Järvellä on ollut maatila, mutta nykyään sen rannoilla on neljä vapaa-ajan asuntoa. Niille johta tie kantatieltä 65.


title: Pikku Oksjärvi

text: Järven vedenlaatua on tutkittu vuosina 1993 ja 2000. Vesi on lievästi ruskeaa ja siinä on kohtalaisesti humusta. Vaikka vesi virtaakin järven läpi, on Pikku Oksjärven vesi ruskeampaa kuin yläpuolella olevalla Iso Oksjärvellä. Järven happamuustaso oli vuonna 1993 hapahkoa, mutta syksyllä 2000 normaali. Järven puskurikyky happamoitumista vastaan on tyydyttävä. Sen veden ravinnepitoisuudet ovat lievästi rehevöityneen järven tasolla. Verrattuna Iso Oksjärveen, sen pitoisuudet olivat kaksinkertaiset. Tämä viittaisi valuma-alueen kuormitukseen. Syksyllä 1993 järven happitilanne oli erinomainen. Talvella sen sijaan lämpökerrostuminen voi aiheuttaa happikatoa. Järven vedenlaatu on siis hyvä.


title: Pikku Oksjärvi

text: Vanhassa pitäjänkartassa 1840−1850-luvuilta kirjoitti järven nimen "Vähä Oksijärvi".


title: Iso Oksjärvi (Ylöjärvi)

text: Iso Oksjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.


title: Iso Oksjärvi (Ylöjärvi)

text: Järvi on 1,2 kilometriä pitkä, 350 metriä leveä ja sen pinta-ala on 24 hehtaaria. Siihen laskee viisi metsä- ja suo-ojaa. Järven laskuoja lähtee sen pohjoispäästä ja virtaa kantatien 65 ali puolen kilometrin matkan Pikku Oksjärveen. Järvessä on yksi saari, joka on asuttu. Rantaviivan pituus 3,1 kilometriä pitkä ja järvellä on vain vapaa-ajan asuntoja. Niitä on lähes 40 ja niille johtaa tie yhdystieltä 2774. Kantatie 65 ohittaa järven länsipuolelta, mutta siihen ei ole tienhaaroja.


title: Iso Oksjärvi (Ylöjärvi)

text: Järven vedenlaatua on tutkittu vuosina 1964, 1966, 1973, 1990 ja 1999. Sen vesi kirkasta, väritöntä eikä humusta ole kovinkaan paljon. Veden happamuustaso on normaali ja järven puskurikyky veden happamoitumista vastaan on normaali. Veden ravinnetasot ovat alhaalla ja 1990-luvulla arvot alittivat karujen järvien rajat. Vaikuttaa siltä, ettei vapa-ajan asutus ole kuormittanut järveä liikaa, mutta on merkkejä siitä, että järvi saattaa muuttua lievasti reheväksi järveksi. Vuonna 1973 oli järven happitilanne hyvä, mutta vuonna 1990 syksyllä se oli jo heikentynyt. Silloin oli pohjan läheisyydessä hapettomia vyöhykkeitä. Hapettomuus aiheuttaa sameutta ja ravinteiden kumpuamista ylempiin vesikerroksiin.


title: Iso Oksjärvi (Ylöjärvi)

text: Ylöjärven pitäjänkartassa noin 1840−1850-luvuilta kirjoitti järven nimen "Iso Oksijärvi" ja esitti sen asumattomana järvenä, jonka rannoilta niitettiin heinää. Järvestä laski oja "Vähä Oksijärveen".


title: Länsikatalaani

text: Länsikatalaani ("català occidental") on itäkatalaanin rinnalla toinen katalaanin kielen päämurteista. Länsimurteita puhutaan Katalonian länsiosissa, Valenciassa, Andorrassa ja Aragonian katalaaninkielisellä Franja de Ponent -alueella.


title: Marjatta Nuoreva

text: Helvi Riitta (Iiris) Marjatta Nuoreva-Westerberg (s. 27. helmikuuta 1944 Heinola) on suomalainen taidegraafikko.


title: Marjatta Nuoreva

text: Nuoreva syntyi sosiaalineuvos Vilho Nuorevan ja Helvi Pälviön perheeseen. Hänen ensimmäinen puolisonsa 1967–1990 oli Jukka Erkki Ervamaa ja toinen vuodesta 1992 on kirjailija Caj Westerberg. Ylioppilaaksi Nuoreva tuli 1962, minkä jälkeen hän opiskeli Taideteollisessa oppilaitoksessa 1963–1968. kuvaamataidonopettajaksi. Nuoreva työskenteli Alppilan yhteislyseon kuvaamataidon opettajana 1969–1973. Hän toimi Keski-Suomen läänintaiteilijana 1982–1986. Valtion taiteilijaeläke hänelle myönnettiin 2007.


title: Marjatta Nuoreva

text: Grafiikan pariin ja Pentti Kaskipuron vaikutuspiiriin Nuoreva päätyi jo opintojensa loppuvaiheessa ja ryhtyi taidegraafikon alalle vuonna 1974. Nuoreva on käyttänyt teoksissaan melko harvinaista ja työlästä mezzotintaa, jota hän on myös kehittänyt menetelmänä. Nuoreva kuvasi varhaistöissään kukkia ja aluskasvillisuutta, mutta myöhemmin aiheiksi tulivat voimakkain viivoin piirretyt kivet, kalliot ja kivivyöryt. Hänet on palkittu muun muassa 1. palkinnolla puolalais-suomalaisessa grafiikkakilpailussa 1977, valtion taidepalkinnolla 1977 ja Taide sairaalassa -ideakilpailun 1. palkinnolla 2009.


title: Tammisaaren metsäkoulu

text: Tammisaaren metsäkoulu on aiemmin Suomessa toiminut metsäkoulu eli oppilaitos, joka antoi opetusta metsätalouden alalla.


title: Tammisaaren metsäkoulu

text: Tammisaaren metsäkoulun tarkoituksena oli antaa metsätalousopetusta metsänomistajille ja sellaisille itsenäisesti työskenteleville nuorille miehille, jotka halusivat antautua metsäalalle.


title: Tammisaaren metsäkoulu

text: Koulu oli metsähallituksen ohjauksen ja valvonnan alainen, ja se oli sijoitettu valtion omistamaan taloon Tammisaaren kaupungissa. Se toimi vuosittain syyskuun 1. päivästä toukokuun 1. päivään. Koulun johtaja oli samalla Tammisaaren hoitoalueen metsänhoitaja.


title: Tammisaaren metsäkoulu

text: Oppilaita, joiden tuli olla 18–30 vuoden ikäisiä, otettiin otettiin vuosittain vähintään 12 ja enintään 20. Omakätiset hakemukset oli jätettävä koulun johtajalle viimeistään kuukautta ennen syyslukukauden alkamista, ja niihin oli liitettävä seuraavat asiakirjat:


title: As-Suwayda

text:
As-Suwayda tai Suwayda () on kaupunki Syyrian eteläosassa. Kaupunki on as-Suwaydan maakunnan ja sen as-Suwaydan piirikunnan keskus. Vuoden 2004 väestönlaskennassa kaupungin väkiluku oli 73 641 asukasta ja koko piirikunnan väkiluku 180 907 asukasta.
Kaupunki sijaitsee 1 800 metrin korkeuteen kohoavan Jabal al-Duruzin vuoren juurella. Syyrian pääkaupunki on linnuntietä noin 93 kilometriä pohjoiseen ja Jordanian raja lähimmillään noin 37 kilometrin päässä lounaassa.


title: As-Suwayda

text: Suwayda on perustettu 1. vuosisadalla eaa. Se joutui Rooman valtakunnan osaksi 1. vuosisadalla jaa. Paikkakunta sai piispanistuimen 5. vuosisataan mennessä. Kaupungista on löydetty roomalaisen temppelin (3. vuosisata) ja bysanttilaisen kirkon (5. vuosisata) rauniot.


title: As-Suwayda

text: Nykyään kaupunki on alueen maataloustuotannon keskus. Noin 15 kilometriä kaupungin länsipuolella sijaitsee at-Thaalan sotilaslentoasema.


title: As-Suwayda

text: As-Suwaydan maakunta on väestöltään Syyrian vähemmistöä edustavien druusien keskeistä asuinaluetta. Syyrian sisällissodan druusit ovat vastustaneet sekä Syyrian yksinvaltaisen presidentinhallinnon että äärimuslimien linjaa. Suwaidan kaupunki on siksi voitu katsoa olleen Syyrian hallitusta vastustavien oppositiovoimien käsissä. Pitkään varsin rauhallisena pysyneellä seudulla raportoitiin elokuussa 2014 väkivaltaisista yhteenotoista paikallisväestön ja Syyrian hallituksen tukijoihin kuuluvan NDF-ryhmittymän sekä sunnien aseistamien, jihadistijärjestö Jabhat al-Nusran (Al-Nusran rintama) tukemien beduiinijoukkojen välillä.


title: As-Suwayda

text: Islamistiryhmittyvät yrittivät vallata kaupungin länsipuolella sijaitsevaa at-Thaalan sotilaslentoasemaa Syyrian hallituksen joukoilta 9–18 kesäkuuta 2015. Druusijohtajat ottivat aluksi melko neutraalin kannan islamistien ja Syyrian armeijan välisiin taisteluihin, jotka eivät kohdistuneet varsinaisesti druusiasutuksiin. Mutta kun islamistiryhmä Al-Nusran rintama oli surmannut 20 druusikyläläistä pohjoisessa Idlibin maakunnassa, as-Suwaydanin druusijohtajat taivuttivat sotilaallisen druusiryhmittymän (Jaysh al-Muwahhideen) liittymään maan hallituksen puoleiseen rintamaan. Islamistiryhmät joutuivat vetäytymään pois osin jo valtaamastaan lentotukikohdasta.


title: As-Suwayda

text: Syyskuussa 2015 kaupungissa järjestettiin laajaksi kuvailtuja opposition rauhanomaisia mielenosoituksia, joissa esimerkiksi vaadittiin polttoaineiden ja sähkön saatavuuden parantamista sekä kuvernöörin eroa. Valtion virallinen media pysyi hiljaa mielenilmauksesta. Muutaman päivän kuluttua uutisoitiin pommi-iskuista, joiden osana esimerkiksi paikallisväestön enemmistöä edustavien druusien johtajiin kuuluva sheikki tapettiin autopommilla. Tämä muutti mielenilmauksia väkivaltaisemmaksi yhteenotoksi. Aiemman presidentin Hafez al-Assadin patsas kumottiin samassa yhteydessä.


title: Samuli Syvähuoko

text: Samuli Syvähuoko on suomalainen videopelialan yrittäjä. Hän oli osa Future Crew -demoryhmää, jonka jäsenien kanssa hän perusti vuonna 1995 Remedy Entertainmentin. Syvähuoko toimi Remedyn ensimmäisenä toimitusjohtajana vuoteen 2000 asti. Saman vuoden lopussa hän perusti Fathammer-yrityksen, joka keskittyi kämmentietokoneille lisensoitaviin pelimoottoreihin. 2007 hän oli mukana perustamassa Recoil Games -pelitaloa. Syvähuoko jätti yrityksen epäonnistuneiden peliprojektien jälkeen. Vuonna 2014 hän oli mukana perustamassa Helsinki GameWorks -pelistudiota, joka keskittyy mobiilipeleihin. Hän on myös osakkaana Sisu Games Ventures -sijoitusyhtiössä.


title: Samuli Syvähuoko

text: Samuli Syvähuoko työllistyi Suomen videopelialalle monen muun tapaan demoskenestä. Hän päätyi Future Crew -demoporukan organisaattoriksi 1980–1990-lukujen vaihteessa lähestyttyään heitä BBS-purkin kautta. Hän hankki ryhmään lisää työvoimaa ja levitti demoja Yhdysvaltoihin. Assemblyn PC-koneiden demokilpailun 1993 voittaneen Second Reality -demon ansiosta Future Crew’ltä kyseltiin, koska se aloittaisi pelien tekemisen.


title: Samuli Syvähuoko

text: Valmistuttuaan kauppaopistosta vuonna 1995 Syvähuoko mietti työsuunnitelmiaan. Demot olivat hänen intohimonsa, mutta niistä ei saanut elantoa. Lähimpämä demoja olivat pelit, joiden tekemiseen tarvittiin kuitenkin tiimi. Hän otti yhteyttä demopiireistä tuntemaansa John Kavaleffiin, ja mukaan tuli myös väkeä Future Crew’stä. Remedy Entertainment -nimen saanut yritys perustettiin 1995. Työtilana toimi aluksi Syvähuokon vanhempien autotalli, eikä palkkaa ollut varaa maksaa. Apogee julkaisi Remedyn ensimmäisen pelin, "Death Rallyn", vuonna 1996, ja se myi yli 100 000 kappaletta. Menestyksen myötä Remedy aloitti kolme uutta peliprojektia, joista pian päätettiin keskittyä vain yhteen – kolmannen persoonan ammuntapeliin nimeltä "Dark Justice", joka sai myöhemmin nimen "Max Payne". Yrityksen kunnianhimo kasvoi hankkeen edetessä ja toiminta ammattimaistui. Vuonna 1997 Remedy muutti oikeisiin toimitiloihin Espoon Niittykumpuun. Syvähuoko ei osallistunut "Max Paynea" kehittämiseen, vaan toimi yrityksen toimitusjohtajana. Yhtiön perustajien välit olivat kiristyneet, ja Syvähuokon palattua armeijasta kesällä 2000 hallitus erotti hänet virasta.


title: Samuli Syvähuoko

text: Remedyltä potkut saatuaan Syvähuoko perusti yhdessä Fredrik Kekäläisen kanssa lokakuussa 2000 Fathammer-nimisen yrityksen, joka keskittyi kämmentietokoneille ja käsikonsoleille lisensoitaviin pelimoottoreihin. Syvähuoko uskoi, että WAP- ja Java-pelien aika olisi pian ohi ja tulevaisuus oli kehittyneemmissä, 3D-grafiikkaa pyörittävissä matkapuhelimissa. Varhaiset älypuhelimet eivät kuitenkaan saavuttaneet suurta suosiota. Fathammerin X-Forge-moottorilla tehdyt noin sata peliä, joista 30 oli yrityksen itsensä tekemiä, eivät käyneet hyvin kaupaksi, koska niille sopivia laitteita oli vähän. Hallitus päättikin kokeilla Java-pelin kehittämistä. 50 Centin lisenssillä tuotettu "Get Rich or Die Tryin’" laitettiin operaattoreiden kautta levitykseen, ja se myi kahdessa kuukaudessa kymmenen kertaa enemmän kuin kaikki aiemmat pelit yhteensä. Hallitus halusi lisää Java-pelejä, mutta kehittäjät halusivat edelleen tehdä 3D-pelejä. Teknologiatiimi myytiin Japaniin ja Fathammer Game Studio Symbian-pelejä tehneelle Telcogamesille.


title: Samuli Syvähuoko

text: Fathammerin tultua myydyksi Britteihin ja Japaniin Samuli Syvähuoko päätti kokeilla pelialaa PC:llä. Hän keräsi Assembly-tapahtumassa kiinnostuneita henkilöitä pelitalon perustamiseen, ja samalla syntyi idea maailmanlopputeemaisesta "Earth No More" -toimintapelistä. Remedy-ajoilta tuttu 3D Realmsin Scott Miller oli heti halukas yhteistyöhön. Recoil Games perustettiin 2007 seitsemän kokeneen pelikehittäjän voimin. Peli alkoi muotoutua, mutta rekrytointi osoittautui hankalaksi. Pelitiimi kasvoi 60 hengen kokoiseksi, mutta kokemusta ison projektin vetämisestä ei ollut. Yritykseen palkattiin osaava tuottaja, jonka johdolla demon tekeminen lähti käyntiin. Hän kuitenkin lähti pelitalosta kahden kuukauden jälkeen, koska piti onnistumista epätodennäköisenä. Alkuvuodesta 2009 valmiiksi saatu demo ei auttanut Recoil Gamesia, sillä kansainvälinen talous oli ajautunut kriisiin eivätkä julkaisijat halunneet ottaa uusia nimikkeitä tuotantoon. Projekti haudattiin ja ulkomaiset työntekijät erosivat. Jäljelle jäänyt 15 hengen tiimi kehitti kahdessa kuukaudessa uuden pelin demon, jota lähdettiin markkinoimaan Ranskan Game Connection -messuille. Painovoimalla leikittelevän "Rochardin" julkaisusopimus tehtiin Sony Online Entertainmentin kanssa. Julkaisuaikataulu kuitenkin venyi, ja myyntimäärät jäivät vähäiseksi. Samuli Syvähuoko lähti Recoil Gamesilta, mutta jäi silti yrityksen hallitukseen.


title: Samuli Syvähuoko

text: "Helsingin Sanomien" haastattelemien pelialalla toimivien henkilöiden mukaan Syvähuokolla on paljon kontakteja ja ”erinomainen kyky polkaista käyntiin vaativia hankkeita”. Hän saa tiimin tekemään töitä yhteisen tavoitteen saavuttamiseksi, mutta toisinaan syntyy ”sählinkiä”, sillä ”hän ei ole kaikkein järjestelmällisin ihminen”.


title: Aja!

text: Aja! on Maija Vilkkumaan 18. syyskuuta 2015 julkaistu seitsemäs studioalbumi. Albumi oli Vilkkumaan ensimmäinen sooloalbumi sitten vuonna 2010 julkaistun "Kunnes joet muuttaa suuntaa" -albumin. Albumin on tuottanut Hank Solo. Ensimmäisellä listaviikollaan "Aja!" nousi Suomen virallisen albumilistan seitsemänneksi, joka on myös sen paras sijoitus.


title: Aja!

text: Albumin ensimmäinen single ”Lissu ja mä” julkaistiin 22. toukokuuta 2015. Kappale nousi yhdeksi viikoksi latauslistan kuudenneksi. Toinen single ”Kissavideoita” julkaistiin 11. syyskuuta 2015.


title: Fidelis Gadzama

text: Fidelis Gadzama (s. 20. lokakuuta 1979 Nigeria) on aktiiviuransa päättänyt nigerialainen pikajuoksija. Hän oli mukana vuoden 2000 kesäolympialaisissa kultaa voittaneen Nigerian pitkän viestin joukkueen alkueräjoukkueessa.


title: Azealia Banks

text: Azealia Banks (s. 31. toukokuuta 1991 New York City, New York, Yhdysvallat) on yhdysvaltalainen pop-laulaja ja rap-artisti. Hänet tunnetaan parhaiten hittikappaleestaan "212". Banks on myös tunnettu lukuisista riidoista muiden julkkisten kanssa.


title: Matti Saurio

text: Matti Saurio (28. toukokuuta 1898 Virolahti – 21. kesäkuuta 1971 Helsinki) oli suomalainen everstiluutnantti ja yrittäjä, joka tunnetaan Solifer-tuotemerkin alullepanijana. Hän perusti vuonna 1935 Matti Saurio Oy:n ja vuonna 1950 Saurion tehdas Oy:n, joka alkoi valmistaa Solifer-merkillä aluksi polkupyörien ajovalaisimia ja dynamoja. Yhtiöstä kehittyi Bensowin omistuksessa mopojen, polkupyörien ja matkailuvaunujen valmistaja ja Oy Lohja Ab:n omistuksessa Pohjoismaiden suurin matkailuvaunuyritys Oy Lohja Caravan Ab, joka nykyisin tunnetaan nimellä SoliferPolar Ab.


title: Matti Saurio

text: Saurio pääsi ylioppilaaksi 1917, kävi kadettikoulun 1919–1920 ja sotakorkeakoulun 1923–1927. Hän eteni sotilasuralla ja ylennettiin everstiluutnantiksi 1935, samana vuonna jona hän siirtyi siviilitöihin ja perusti oman yrityksensä.


title: Matti Saurio

text: Yrityksessään Saurio oli mukana kehittämässä muun muassa Solifer-dynamoa ja kuulasaranaa, jollainen on yhä Abloy-yhtiön tuotannossa. Saurion tärkeä yhtiökumppani oli myöhemmin Hackmanin toimitusjohtajana toiminut Heinz Ramm-Schmidt.


title: Erik Johan Wennerqvist

text: Erik Johan Wennerqvist (14. joulukuuta 1800 Turku – 28. syyskuuta 1872 Tampere) oli suomalainen Tampereella vaikuttanut muurari- ja rakennusmestari, joka suunnitteli myös rakennuksia itse. Tampereen kaupungin historiankirjoittaja Väinö Voionmaa ja rakennusmestari Heikki Tiitola luonnehtivat myöhemmin Wennerqvistiä ""Tampereen rakennusmestarien ja rakennusurakoitsijain suojeluspyhimykseksi"".


title: Erik Johan Wennerqvist

text: Wennerqvist suoritti mestarinäytteensä Turussa vuonna 1828. Hän toimi turkulaisen muurarimestari Stephan Träskelinin apulaisena, ja hän saapui Tampereelle sen jälkeen kun Träskelin oli saanut Finlaysonin uuden kuusikerroksisen tehdasrakennuksen "Kuusvooninkisen" muurausurakan. Kuusvooninkinen rakennettiin vuosina 1836–1837 Wennerqvistin toimiessa töiden johtajana. Rakennuksen muuraukseen käytettiin noin 400 000 – 500 000 tiiltä, ja myös rakennuksessa käytettyjen Fiskarsin valamien 90 valurautapylvään ja tehtaan voimanlähteenä toimineen valurautaisen vesirattaan osien paikallesaanti vaati suuren työn.


title: Erik Johan Wennerqvist

text: Töiden valmistuttua Wennerqvist jäi asumaan Tampereelle, ja hän sai kaupungin maistraatilta vuonna 1838 oikeuden rakennustoiminnan harjoittamiseen. Wennerqvist suunnitteli ja rakensi vuosina 1838–1870 Finlaysonille toistakymmentä rakennusta. Hän suunnitteli myös vuonna 1867 Puuvillatehtaankatu 3:een valmistuneen Tampereen ensimmäisen posti- ja lennätintalon. Finlaysonin ohella Wennerqvist suunnitteli ja urakoi rakennuksia yksityisille talonomistajille. Vuonna 1848 hän perusti fajanssitehtaan, jossa valmistettiin uunikaakeleita. Tämä tehdas ei kuitenkaan toiminut pitkään. Wennerqvist johti myös Frenckellin paperitehtaan rakennustöitä 1840-luvulla. Hän oli pitkään ainoa rakennuspiirustuksia laatinut henkilö Tampereella.


title: Heinz Ramm-Schmidt

text: Heinz Harald Ramm-Schmidt (s. 1. marraskuuta 1920 Viipuri) on suomalainen yritysjohtaja ja kilpapurjehtija, koulutukseltaan diplomiekonomi. Hän toimi muun muassa Soliferin yhtenä avainhenkilönä 1950–1970 ja Hackmanin toimitusjohtajana 1971–1988. Swan 37 -veneellään "Tarantella II" Ramm-Schmidt voitti Gotland runt -avomeripurjehduksen kuusi kertaa vuosina 1971–2003.


title: Heinz Ramm-Schmidt

text: Norjan kansalainen Ramm-Schmidt taisteli talvisodassa ruotsalaisten vapaaehtoisten riveissä. Välirauhan aikana hän sai Suomen kansalaisuuden, mutta talvisodassa saamansa jalkavamman takia ei päässyt mukaan jatkosotaan.Hän opiskeli Svenska handelshögskolanissa ja toimi jo opiskeluajoista lähtien Matti Saurion yrityksen konttoripäällikkönä ja myöhemmin jonkin aikaa toimitusjohtajana. Hän johti yrityksen Solifer-merkkisten tuotteiden kuten polkupyörän dynamon ja mopomalli Solifer Exportin suunnittelua ja tuotantoa. Kun yritys myytiin Oy Bensow Ab:lle vuonna 1956, Ramm-Schmidt jatkoi yrityksen palveluksessa vuoteen 1971 saakka, jolloin hän siirtyi Hackmanin toimitusjohtajaksi.


title: Heinz Ramm-Schmidt

text: Heinz Ramm-Schmidt on julkaissut purjehdusaiheisen muistelmakirjan "Historien om Swanen Tarantella" (1999) ja Solifer-yhtiön alkuvaiheista kertovan teoksen "När Finland reste sig ur krigens aska" (2002).


title: Bankekindin kihlakunta

text: Bankekindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 508,12 neliökilometriä ja asukasluku 11 834 henkeä. Kihlakuntaan kuuluneet kunnat olivat Vårdsberg, Askeby, Örtomta, Bankekind, Grebo, Värna, Björsäter ja Åtvid.


title: Bankekindin kihlakunta

text: Kihlakunnan tuolloisista kunnista Askeby, Bankekind, Vårdsberg ja Örtomta kuuluvat nykyään Linköpingin kuntaan ja muut Åtvidabergin kuntaan.


title: Hanekindin kihlakunta

text: Hanekindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 257,46 neliökilometriä ja asukasluku 7 394 henkeä. Kihlakuntaan kuuluneet kunnat olivat Vist, Landeryd, Skeda, Slaka, Kärna ja Kaga.


title: Hanekindin kihlakunta

text: Kihlakunnan tuolloiset kunnat kuuluvat nykyään Linköpingin kuntaan.


title: Gullbergin kihlakunta

text: Gullbergin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 278,97 neliökilometriä ja asukasluku 6 429 henkeä. Kihlakuntaan kuuluneet kunnat olivat Vreta kloster, Stjärnorp, Ljung, Flistad ja Björkeberg.


title: Gullbergin kihlakunta


title: Bobergin kihlakunta

text: Bobergin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 342,47 neliökilometriä ja asukasluku 7 750 henkeä. Kihlakuntaan kuuluneet kunnat olivat Klockrike, Brunneby, Kristberg, Ekebyborna, Lönsås, Älvestad, Skeppsås, Vallerstad ja Fornåsa.


title: Bobergin kihlakunta

text: Kihlakunnan tuolloisista kunnista Skeppsås ja Vallerstad kuuluvat nykyään Mjölbyn kuntaan ja muut Motalan kuntaan.


title: Dalin kihlakunta

text: Dalin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 118,28 neliökilometriä ja asukasluku 3 603 henkeä. Kihlakuntaan kuuluneet kunnat olivat Strå, Sankt Per, Nässja, Örberga, Herrestad, Källstad, Rogslösa ja Väversunda.


title: Dalin kihlakunta

text: Kihlakunnan tuolloiset kunnat kuuluvat nykyään Vadstenan kuntaan.


title: Omakotirahasto

text: Omakotirahasto oli aiemmin Suomessa valtion rahasto, jonka tarkoituksena oli edistää asutustoimintaa Suomessa tukemalla pienten omakotitalojen rakentamista.


title: Omakotirahasto

text: Omakotirahasto perustettiin vuonna 1927. Omakotirahastosta myönnettiin kuntien välityksellä kuoletuslainoja taikka osuuskassojen välityksellä kuoletusmaksuin lyhennettäviä kiinnityslainoja pienten omakotitalojen rakentamista varten kaupunkeihin, kauppaloihin, kaupunkien lähiympäristöihin, maaseudun taajaväkisiin asutuskeskuksiin sekä varsinaiselle maaseudulle. Tarkoituksena oli erityisesti maataloustyöväen asunto-olojen parantaminen.


title: Omakotirahasto

text: Omakotirahastoon kertyvät tulot jaettiin neljännesvuosittain tasan sosiaaliministeriön ja maatalousministeriön määrättävinä oleville tileille.


title: Omakotirahasto

text: Sosiaaliministeriön määrättävänä olevalla tilillä olevat varat käytettiin pienten, enintään kaksi asuntoa käsittävien omakotitalojen rakentamisen edistämiseen kaupungeissa, kauppaloissa, taajaväkisiksi yhdyskunniksi julistetuissa ja niihin verrattavissa maaseudun väestökeskuksissa sekä kaupunkien, kauppaloiden, mainitunlaisten väestökeskusten ja huomattavimpien teollisuuslaitosten lähiympäristöissä, mikäli niissä noudatetaan hyväksyttävää rakennussuunnitelmaa.


title: Omakotirahasto

text: Maatalousministeriön määrättävänä olevalla tilillä olevat varat käytettiin pienten, yhden asunnon käsittävien omakotitalojen rakentamisen edistämiseen varsinaisella maaseudulla, ottaen huomioon niin irtaimen kuin vuosipalveluksessa olevan maataloustyöväen samoin kuin muun työväestön sekä siihen verrattavien käsityöläisten ja muiden pieneläjien asuntotarpeet.


title: Omakotirahasto

text: Omakotitalon, jonka rakentamista varten voitiin myöntää lainaa omakotirahastosta, tuli olla uudisrakennus. Sen tuli sijaita joko lainansaajan omistamalla taikka hänen vuokralla hallitsemallaan rakennustontilla tai asuntopalstalla, jonka vuokraoikeus oli siirrettävissä maanomistajaa kuulematta kolmannelle henkilölle.


title: Omakotirahasto

text: Lainoja omakotirahastosta myönnettiin joko kunnille tai osuuskassoille niiden antamaa velkakirjaa vastaan. Kunnan tai osuuskassan tuli käyttää rahastosta lainaksi saamansa varat asuntolainoiksi niitä rakennusyrityksiä varten, jotka asianomainen ministeriö tai sen määräämä viranomainen oli hyväksynyt. Kunta tai osuuskassa suoritti lainasta omakotirahastoon korkoa 3½ – 4 % jäljellä olevalle velkamäärälle sekä kuoletusta sen mukaan kuin siitä erikseen määrättiin. Lainan kuoletusajan tuli olla vähintään 25 vuotta.


title: Omakotirahasto

text: Kun kunta tai osuuskassa lainasi edelleen rakennuttajalle omakotirahastosta lainaksi saamansa varat, se oli oikeutettu vuosittain ottamaan rakennuttajalta lainan hoitokustannusten kattamiseksi puoli prosenttia kulloinkin jäljellä olevasta velkamäärästä. Kunta tai osuuskassa ei kuitenkaan saanut asettaa lainan korko- tai lyhennysehtoja lainansaajalle ankarammiksi kuin mihin sen oli ollut valtioon nähden itse sitouduttava.


title: Omakotirahasto

text: Omakotitalon rakennuttajalle myönnetyn asuntolainan suuruus sai olla enintään 40 % hyväksytyistä rakennuskustannuksista. Lisäehtona oli, että lainan määrä ei sen edelle kiinnitettyjen lainojen kanssa ei saanut nousta suuremmaksi kuin 75 %:iin rakennuskustannuksista. Jos kaupunkikunta, kauppala tai taajaväkinen yhdyskunta oli varannut erityisen alueen pienempiä omakotirakennuksia varten, rakennuttajalle voitiin myöntää asuntolaina, jonka suuruus oli enintään 75 % hyväksytyistä rakennuskustannuksista.


title: Lysingin kihlakunta

text: Lysingin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 438,04 neliökilometriä ja asukasluku 8 469 henkeä. Kihlakuntaan kuuluneet kunnat olivat Västra Tollstad, Ödeshög, Stora Åby, Trehörna, Rök, Heda, Svanshals ja Kumla.


title: Lysingin kihlakunta

text: Kihlakunnan tuolloisista kunnista Kumla kuuluu nykyään Mjölbyn kuntaan ja muut Ödeshögin kuntaan.


title: Sveitsin cup

text: Sveitsin cup (, , , ) on Sveitsin jalkapallon kansallinen cup-kilpailu. Sitä on järjestetty vuodesta 1934 asti. Menestynein joukkue on zürichiläinen Grasshopper, joka on voittanut turnauksen 19 kertaa. Turnauksen voittaja pääsee Eurooppa-liigan karsintakierrokselle.


title: Göstringin kihlakunta

text: Göstringin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 727,06 neliökilometriä ja asukasluku 12 646 henkeä. Kihlakuntaan kuuluneet kunnat olivat Appuna, Hov, Bjälbo, Allhelgona, Järstad, Högby, Hogstad, Väderstad, Rinna, Ekeby, Åsbo, Blåvik ja Malexander.


title: Göstringin kihlakunta

text: Kihlakunnan tuolloisista kunnista Rinna, Ekeby, Åsbo, Blåvik ja Malexander kuuluvat nykyään Boxholmin kuntaan, Hov kuuluu Vadstenan kuntaan ja muut Mjölbyn kuntaan.


title: Vifolkan kihlakunta

text: Vifolkan kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 289,21 neliökilometriä ja asukasluku 6 273 henkeä. Kihlakuntaan kuuluneet kunnat olivat Västra Harg, Östra Tollstad, Sya, Veta, Viby, Herrberga, Normlösa ja Västerlösa.


title: Vifolkan kihlakunta

text: Kihlakunnan tuolloisista kunnista Västerlösa kuuluu nykyään Linköpingin kuntaan ja muut Mjölbyn kuntaan.


title: Valkebon kihlakunta

text: Valkebon kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 395,92 neliökilometriä ja asukasluku 6 409 henkeä. Kihlakuntaan kuuluneet kunnat olivat Ledberg, Rappestad, Sjögestad, Vikingstad, Gammalkil, Nykil ja Ulrika.


title: Valkebon kihlakunta

text: Kihlakunnan tuolloiset kunnat kuuluvat nykyään Linköpingin kuntaan ja sijaitsevat sen eteläosassa.


title: Kindan kihlakunta

text: Kindan kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 221,27 neliökilometriä ja asukasluku 16 064 henkeä. Kihlakuntaan kuuluneet kunnat olivat Vårdnäs, Tjärstad, Kättilstad, Hägerstad, Oppeby, Hycklinge, Horn, Västra Eneby, Kisa ja Tidersrum.


title: Kindan kihlakunta

text: Kihlakunnan tuolloisista kunnista Vårdnäs kuuluu nykyään Linköpingin kuntaan ja muut muodostavat Kindan kunnan.


title: Ydren kihlakunta

text: Ydren kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 673,96 neliökilometriä ja asukasluku 6 640 henkeä. Kihlakuntaan kuuluneet kunnat olivat Norra Vi, Sund, Asby, Torpa, Västra Ryd ja Svinhult.


title: Ydren kihlakunta

text: Kihlakunnan tuolloiset kunnat muodostavat nykyään Ydren kunnan, joka on saanut nimensä kihlakunnan mukaan.


title: Airbus A220

text: Airbus A220 (tunnettiin ennen nimellä Bombardier CSeries) on kanadalaisen Bombardierin valmistama kaksimoottoristen, kapearunkoisten, suihkuturbiinimoottoreilla varustettujen matkustajalentokoneiden tuoteperhe. Siihen kuuluvat 110-paikkainen A220-100 (ent. CS100) ja 135-paikkainen A220-300 (ent. CS300)


title: Airbus A220

text: CS100 teki ensilentonsa 16. syyskuuta 2013, ja sen piti tulla lentoyhtiöiden käyttöön loppuvuodesta 2015. Lopulta käyttöönotto tapahtui kuitenkin vasta 15. heinäkuuta 2016, jolloin Swiss lensi konetyypin ensimmäisen kaupallisen lennon.


title: Airbus A220

text: CS300 lensi ensimmäisen kerran 27. helmikuuta 2015, ja sen käyttöönoton odotetaan tapahtuvan noin puoli vuotta CS300:n jälkeen vuoden 2016 viimeisellä neljänneksellä.


title: Airbus A220

text: Fokkerin tilanteen huonontuessa Bombardier harkitsi yhtiön ostamista saadakseen oikeudet 100-paikkaiseen Fokker 100 -suihkumatkustajakoneeseen. ”Yrityskulttuurien ristiriitoihin” vedoten Bombardierin johtokunta päätti lopulta hylätä ostosuunnitelmat, ja keskustelut lopetettiin helmikuussa 1996.


title: Airbus A220

text: Myöhemmin Bombardier harkitsi CSeriesin kaltaista Bombardier BRJX ("Bombardier Regional Jet eXpansion") -projektia, jossa olisi ollut siipiin kiinnitetyt moottorit ja 2+3 istuinta rinnakkain. Uuden projektin sijaan yhtiö päätti jatkaa Canadair Regional Jet -perheen malleja, joiden pohjalta syntyi CRJ900.


title: Airbus A220

text: Bombarier julkisti CSeriesin maaliskuussa 2005. Mallinimet olivat silloin C110 ja C130. Pienempi, 125-paikkainen C110 kilpaili Embraer 195:n, Boeing 737-600:n, Airbus A318:n ja Boeing 717:n kanssa. 135–145-paikkaisen C130:n kilpailijoita olivat Boeing 737-700 ja Airbus A319. CSeriesin koneissa käytettiin paljon komposiittimateriaaleja ja alumiini-litium-metalliseosta. Koneiden arveltiin alun perin tulevan käyttöön vuonna 2013.


title: Airbus A220

text: Uudessa koneessa oli 2+3 paikkaa rinnakkain. Ratkaisun ansiosta 80 prosenttia istuinpaikoista oli joko käytävän tai ikkunan vieressä. Konetyyppiin suunniteltiin suurimmat ikkunat kuin missään muussa konetyypissä lukuun ottamatta Boeing 787 Dreamlineria.


title: Airbus A220

text: Toukokuussa 2005 Bombardier teki sopimukset Kanadan valtion, Quebecin provinssin ja Yhdistyneen kuningaskunnan valtion kanssa tuesta ja lainoista CSeries-projektia varten. Konetyypin kehityskustannuksiksi arvioitiin alun perin 3,5 miljardia dollaria.


title: Airbus A220

text: Rungon valmistajaksi valittiin Aviation Industry Corporation of Chinan (AVIC) kumppani Shenyang Aircraft Corporation. Koneen kokoonpanopaikka oli Mirabelin lentoasema Montrealin ulkopuolella. Suuria osia koneesta aiottiin rakentaa Bombardierin tiloissa Belfastissa.


title: Airbus A220

text: Bombardier ilmoitti 31. tammikuuta 2006, ettei aio jatkaa CSeriesin kehittämistä, koska tilauksia ei ollut tullut tarpeeksi. Se jätti kuitenkin pienen, noin 50 hengen ryhmän työskentelemään CSeriesin markkinointisuunnitelman parissa. CSeriesin sijaan Bombardier alkoi kehittää 100-paikkaista CRJ1000-konetta.


title: Airbus A220

text: Bombardier tiedotti tammikuussa 2007 jatkavansa CSeriesin kehitystyötä. Sen ainoaksi voimanlähteeksi valittiin saman vuoden marraskuussa Pratt & Whitney Geared Turbofan, jonka mallinimi muuttui myöhemmin PW1000G:ksi. Helmikuussa 2008 Bombardierin johtokunta antoi luvan tehdä potentiaalisille asiakkaille virallisia tarjouksia CSeriesin lentokoneista.


title: Airbus A220

text: 13. heinäkuuta 2008, päivää ennen Farnborough’n lentonäytöksen avajaisia, Bombardier käynnisti virallisesti CSeries-ohjelman. Ensimmäisen aiesopimuksen Bombardier teki Lufthansan kanssa. Se sisälsi 60 konetta, joista 30 optioita. Ghafari Associates -yhtiö valittiin rakentamaan Mirabelin lentoasemalle rakennus, jossa koneiden kokoonpano tapahtuisi. CSeriesin koneisiin valittiin Rockwell Collinsin valmistama Pro Line Fusion -avioniikka. Siihen kuuluvat 15 tuuman näytöillä toteutettu lasiohjaamo sekä navigaatio-, kommunikaatio-, valvonta-, EICAS- () ja huoltojärjestelmät. Vuonna 2009 CSeriesin ensilennon odotettiin tapahtuvan vuonna 2012.


title: Airbus A220

text: Vuonna 2009 mongolialaisen lentoyhtiö Eznis Airwaysin kerrottiin tehneen Bombardierin kanssa aiesopimuksen seitsemästä CSeries-koneesta. Myös Qatar Airways oli neuvotellut Bombardierin kanssa, mutta lopetti neuvottelut vuonna 2009, kun yhtiöt eivät päässeet yhteisymmärrykseen sopimuksen ehdoista. Erään leasing-yhtiön kerrottiin neuvottelevan 40 koneen hankkimisesta. Maaliskuussa 2009 Bombardier sai ensimmäiset sitovat tilaukset. Lufthansa, joka oli aiemmin allekirjoittanut aiesopimuksen 60 koneesta, tilasi 30 konetta, jotka menisivät Lufthansan tytäryhtiö Swiss International Air Linesin käyttöön.


title: Airbus A220

text: Maaliskuussa 2009 Bombardier nimesi C110:n ja C130:n uudelleen CS100:ksi ja CS300:ksi. Molemmista malleista tarjottiin pidemmän toimintamatkan versiota (ER, "Extended Range"). Lisäksi CS300:sta tarjottiin suuremman työntövoiman versiota (XT, "eXtra Thrust"). Nämä versiot poistettiin tarjonnasta vuonna 2012, jolloin kaikkien mallien toimintamatkaksi ilmoitettiin entisen ER-version toimintamatka.


title: Airbus A220

text: Bombardier sai toisen tilauksen konetyypistä 30. maaliskuuta 2009, kun irlantilainen leasing-yhtiö Lease Corporation International tilasi kolme CS100:a ja 17 CS300:a. Yhtiöstä tuli ensimmäinen CS300:a tilannut asiakas. Sopimukseen kuului myös 20 optiota. United Airlines harkitsi CS100:a ja CS300:a 737-300- ja 737-500-koneidensa korvaajaksi loppuvuodesta 2009, mutta ei lopulta päätynyt tilaamaan niitä.


title: Airbus A220

text: Tammikuussa 2010 rahoitusalan suuryritys JPMorgan Chase kertoi Bombardierin suunnittelevan 150-paikkaista versiota CSeriesistä. Bombardier kutsui raporttia spekuloinniksi, mutta huomautti CSeriesin kehitysohjelman olevan vaiheessa, jossa muutoksia on mahdollista tehdä ennen lopullisten suunnitelmien valmistumista.


title: Airbus A220

text:
Republic Airways Holdings teki tilauksen 40 CS300:sta sekä 40 optiosta helmikuussa 2010. Maaliskuussa 2010 easyJet kertoi neuvottelevansa Bombardierin kanssa CSeries-koneiden hankinnasta. Se hylkäsi lopulta CSeriesin liian pienenä tarpeisiinsa, mutta harkitsee sen hankkimista mahdollisena 150-paikkaisten koneidensa korvaajana vuodesta 2021 eteenpäin.
Ruotsalainen leasing-yhtiö Braathens Leasing tilasi viisi CS100:a ja viisi CS300:a kesäkuussa 2011. Sopimukseen kuului lisäksi kymmenen optiota. Tilauksen myötä Bombardierilta oli tilattu sata CSeries-konetta. Hieman alle viikkoa myöhemmin lentoyhtiö, jonka nimeä ei julkistettu, tilasi kolme CSeries-konetta ja otti option kolmesta. Myöhemmin Gulf Airiksi osoittautunut alkuun julkistamaton asiakas tilasi 20. kesäkuuta Pariisin ilmailunäyttelyssä kymmenen CS100-konetta ja otti option kuudesta. Gulf Airista piti tulla ensimmäinen yhtiö, jolle CS100-koneita toimitettaisiin, mutta se siirsi lopulta toimitukset vasta vuoteen 2018.


title: Airbus A220

text: Korean Air teki aiesopimuksen kymmenestä CS300:sta sekä kymmenestä CS300:n optiosta ja kymmenestä osto-oikeudesta 21. kesäkuuta 2011. Tämä sopimus muutettiin sitovaksi tilaukseksi 29. heinäkuuta. Pariisin ilmailunäyttelyn viimeisenä päivänä 24. kesäkuuta 2011, Odyssey Airlines tilasi kymmenen CS100-konetta.


title: Airbus A220

text: Ilyushin Finance allekirjoitti aiesopimuksen seitsemän CS300:n ja kolmen CS100:n ostamisesta sekä yhteensä 20 optiosta ja osto-oikeudesta vuoden 2011 MAKS-lentonäytöksessä. Turkkilainen Atlasjet osti kymmenen CS300-konetta ja otti option viidestä 15. marraskuuta 2011.


title: Airbus A220

text: CSeries-ohjelman suuria alihankkijoita ovat muun muassa Shenyang Aircraft Corporation (rungon keskiosa), Alenia Aeronautica (komposiiteista tehdyt sivu- ja korkeusvakaajat), Fokker Elmo (johdotus), C&D Zodiac (sisustus), Parker Hannifin (hallintalaitteet, polttoaine- ja hydrauliikkajärjestelmät), United Technologies Corporation (laskusiivekkeet, siipisolakot ja moottorikotelot) ja Rockwell Collins (avioniikka). Loput rakennetaan Montrealissa, jossa koneet myös kootaan.


title: Airbus A220

text: CSeriesin odotettiin alun perin lentävän ensi kertaa loppuvuodesta 2012. Vuonna 2010 CS100:n toimitusten suunniteltiin alkavan vuonna 2013 ja CS300:n vuotta myöhemmin. Maaliskuussa 2012 Bombardier kertoi, että tavoitteena oli suorittaa ensilento joulukuussa 2012 ja vahvisti aikataulun vielä kesäkuussa. Kesäkuun tietojen mukaan ensimmäisen toimituksen aiottu ajankohta oli edelleen vuoden 2013 lopulla.


title: Airbus A220

text: Farnborough’n ilmailunäyttelyssä heinäkuussa 2012 Bombardier aloitti keskustelut AirAsian kanssa ehdotetusta 160-paikkaisesta CS300:n istuinkonfiguraatiosta. Marraskuussa 2012 konfiguraatio otettiin osaksi CS300-ohjelmaa, vaikka AirAsia olikin sen hylännyt.


title: Airbus A220

text: Marraskuussa 2012 Bombardier tiedotti ohjelman, ensilennon ja käyttöönoton viivästyvän puoli vuotta alihankkijoiden kanssa kohdattujen ongelmien seuraksena. Näin ollen ensilennon suunnitelluksi ajankohdaksi tuli kesäkuu 2013, ja käyttöönotto siirtyi vuoden 2014 puolelle.


title: Airbus A220

text:
Harkittuaan Airbus A319- ja CS300-koneita latvialainen airBaltic päätyi tilaamaan joulukuussa 2012 kymmenen CS300:a ja ottamaan option toisesta kymmenestä. Ilyushin Finance muutti aiemmin tekemänsä aiesopimuksen 32 CS300:n tilaukseksi 20. helmikuuta 2013. Samana päivänä Transport Canada hyväksyi CSeriesin ainoan voimanlähteen, Pratt & Whitneyn PW1000G-moottorin.
Bombardier antoi laajan tilannepäivityksen CSeries-ohjelman tilasta maaliskuussa 2013. Ensimmäinen koekone (FTV, Flight test vehicle) esiteltiin lähes valmiina, kolmen muun koekoneen ollessa kokoonpanon eri vaiheissa. Samalla esiteltiin myös CS300:n 160-paikkainen versio, jossa on kaksi ikkunahätäuloskäyntiä siiven yläpuolella koneen molemmilla puolilla. Ensimmäisen FTV:n sähköjärjestelmään kytkettiin virta maaliskuussa 2013, ja testiyksilölle tehtävät kokeet edistyivät tyydyttävästi ja aikataulun mukaan.
Kesäkuussa 2013 Bombardier siirsi ensilennon heinäkuulle viimeisten ohjelmistopäivitysten ja testien vuoksi. Odotettua pidempään kestäneen järjestelmien käyttöönottoprosessin vuoksi ensilento siirrettiin 24. heinäkuuta ”seuraaville viikoille”. 30. elokuuta 2013 Bombardier sai Transport Canadalta luvan suorittaa lentokokeita sekä nopean vauhdin rullauskokeita. Kuten Bombardier suunnitteli, CS100 teki ensilentonsa Mirabelin lentoasemalta 16. syyskuuta 2013. Ensilennolla kerättiin yli 14 000 tietopistettä, ja muutosten ja ohjelmistopäivitysten jälkeen CS100 lensi toisen kerran 1. lokakuuta.


title: Airbus A220

text: Tammikuussa 2014 koneen suunniteltua käyttöönottoajankohtaa siirrettiin vähintään vuodella, vuoden 2015 loppuun. Syyksi ilmoitettiin ongelmat sertifiointiin tähtäävissä lentokokeissa. CS300:n käyttöönoton odotettiin edelleen tapahtuvan noin puoli vuotta CS100:n jälkeen.


title: Airbus A220

text: Yhteen neljästä lentokoekoneesta tuli moottorivika 29. huhtikuuta 2014. Kehitysohjelma keskeytettiin tapauksen tutkinnan ajaksi. Tapahtuneen vuoksi Bombardier ei kyennyt esittelemään CSeriesiä vuoden 2014 Farnborough’n ilmailunäyttelyssä, joka on yksi tärkeimmistä ilmailutapahtumista.


title: Airbus A220

text:
Elokuussa 2014 Bombardier vaihtoi yhä lentokiellossa olleen CSeries-ohjelman vastuuhenkilöitä vähennettyään työntekijöidensä määrää. Koelentoja jatkettiin syyskuun alulla, kun moottorivian aiheuttajaksi oli paljastunut vika moottorin voitelujärjestelmässä. Helmikuuhun 2015 mennessä CS100-koneilla oli lennetty yli 1 000 tuntia koelentoja.
CS300:n prototyyppi teki ensilentonsa Mirabelin lentoasemalta 27. helmikuuta 2015. Koelentojen perusteella se on melu-, taloudellisuus- ja suoritusarvoiltaan suunniteltua parempi. Seuraavana ensilentonsa teki viides CS100 18. maaliskuuta 2015.


title: Airbus A220

text: Bombardier kertoi, että maaliskuuhun 2015 mennessä CSeries oli saanut tilauksia ja sitoumuksia yhteensä yli 600. Bombardierin mukaan Kanadan odotettiin sertifioivan CSeries loppuvuonna 2015, ja koneen käyttöönotto tapahtuisi vuonna 2016.


title: Airbus A220

text: 8. huhtikuuta 2015 CSeriesin kolmanneksi suurimman, jopa 49 koneen tilauksen tehnyt Ilyushin Finance kertoi harkitsevansa tilaustaan uudelleen ohjelman viivästymisen vuoksi. Samana päivänä Bombardier tiedotti CSeriesin saavuttaneen 1 300 lentotuntia koelento-ohjelmassa.


title: Airbus A220

text: 7. toukokuuta 2015 Bombardier ja Swiss ilmoittivat, että yhtiö on ensimmäinen, joka saa käyttöönsä CS100:n, kun toimitukset vuonna 2016 alkavat. Toukokuussa Bombardier kertoi myös harkitsevansa pidennetyn CS500-mallin kehittämistä, mutta päätöksiä siitä ei ollut vielä marraskuussa 2015 tehty. CS500 kilpailisi Boeing 737:n ja Airbus A320:n parhaiten myyvien, 160–180-paikkaisten versioiden kanssa.


title: Airbus A220

text: Bombardier julkisti vuoden 2015 Pariisin ilmailunäyttelyssä CSeriesin päivitetyt suorituskykytiedot. Niistä kävi ilmi, että koneiden suorituskyky oli suunniteltua parempi. Näyttelyssä kerrottiin myös, että Swiss vaihtaa 30 CS100-tilauksestaan kymmenen CS300:ksi. Kaksi päivää myöhemmin airBaltic tiedotti olevansa ensimmäinen CS300:n käyttöönsä saava yhtiö.


title: Airbus A220

text: Bombardier kertoi 20. elokuuta 2015, että CSeriesin sertifiointiin vaadittavista lennoista yli 80 prosenttia on suoritettu. 90 prosentin rajapyykki saavutettiin lokakuussa 2015.


title: Airbus A220

text: Airbus tiedotti lokakuussa 2015 hylänneensä Bombardierin CSeries-ohjelmasta tekemän myyntitarjouksen, jossa CSeriesin enemmistöosakkuus olisi siirtynyt Airbusille. Vain joitakin päiviä aiemmin Quebecin hallitus oli ilmoittanut Bombardierille olevansa valmis tukemaan sitä rahallisesti, jos yhtiö sitä tarvitsee. CSeriesin kriitikoihin pitkään kuulunut Teal Groupin analyysivarajohtaja Richard Aboulafia piti todennäköisenä sitä, että ohjelma peruutetaan ja Kanadan valtio auttaa tappioiden korvaamisessa. Bombardier puolestaan vakuutti, ettei sillä ole aikeita peruuttaa ohjelmaa, ja että sen taloudelliset resurssit riittävät jatkamiseen.


title: Airbus A220

text: Bombardier alaskirjasi CSeries-ohjelmaa 3,2 miljardilla dollarilla 29. lokakuuta 2015. Samana päivänä Quebec ilmoitti sijoittavansa Bombardieriin miljardi dollaria pelastaakseen vaikeuksia kohdanneen CSeries-ohjelman. Lisäksi Kanadan hallitus kertoi aikovansa tukea Bombardieria 350 miljoonalla dollarilla, kunhan uusi hallitus on astunut virkaan marraskuun alussa. Scotiabank-pankki julkaisi marraskuun 2015 alussa raportin, jonka mukaan Bombardier ja CSeries-ohjelma tarvitsevat luultavasti vielä toisen pelastuspaketin, eikä ohjelma siltikään todennäköisesti tuota Bombardierille voittoa.


title: Airbus A220

text: Marraskuun 2015 puolivälissä Bombardier kertoi, että CS100:n lentokoeohjelma oli suoritettu, ja että tyyppihyväksyntää Transport Canadalta odotettiin. 5,4 miljardia Yhdysvaltain dollaria maksaneen kehitysprosessin jälkeen tyyppihyväksyntä myönnettiin 18. joulukuuta 2015.


title: Airbus A220

text: Aikatauluongelmien ja Airbusin ja Boeingin vahvan duopolin vaikutukset alkoivat näkyä alkuvuodesta 2016, kun United Continental Holdings tiedotti tilaavansa CSeriesin sijaan 40 uutta Boeing 737 -konetta. Bombardierille tämä oli suuri takaisku, sillä se tavoitteli asiakkaikseen juuri suuria lentoyhtiöitä saadakseen uusia tilauksia, joita ei ollut tullut yli vuoteen. Bombardier sai lopulta haluamansa 17. helmikuuta, kun Air Canada allekirjoitti aiesopimuksen jopa 75 CS300:sta sisältäen 45 tilausta ja 30 optiota. Sopimus 45 koneesta viimeisteltiin kesäkuussa 2016.


title: Airbus A220

text: Suurista lentoyhtiöistä myös Delta Air Lines tilasi CSeriesiä. Huhtikuun 2016 lopulla tehtyyn sopimukseen sisältyi 75 tilausta ja 50 optiota, ja niinpä Deltasta tulee CSeriesin pääkäyttäjä. Arvioiden mukaan Bombardier myi koneet Deltalle jopa 65–70 prosentin alennuksella murtaakseen Boeingin ja Airbusin duopolin ja saadakseen uuden nimekkään asiakkaan CSeriesille.


title: Airbus A220

text: Yhdysvaltain FAA ja Euroopan EASA myönsivät CS100:lle tyyppihyväksynnän 16. kesäkuuta 2016. Bombardier toimitti ensimmäisen CS100:n Swissille 29. kesäkuuta. Virallinen luovutustilaisuus järjestettiin Zürichissä 6. heinäkuuta, ja konetyypin käyttöönotto reittiliikenteessä tapahtui 15. heinäkuuta lennolla Zürichistä Pariisiin.


title: Airbus A220

text: CSeries-lentokoneita on tilattu ja toimitettu seuraavasti (1. marraskuuta 2016 mennessä):


title: Finspångin läänin kihlakunta

text: Finspångan läänin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 591,21 neliökilometriä ja asukasluku 26 207 henkeä. Kihlakuntaan kuuluneet kunnat olivat Godegård, Tjällmo, Hällestad, Vånga, Finspångin kauppala, Regna ja Skedevi.


title: Finspångin läänin kihlakunta

text: Kihlakunnan tuolloisista kunnista Godegård ja Tjällmo kuuluvat nykyään Motalan kuntaan, Vånga Norrköpingin kuntaan ja muut muodostavat Finspångin kunnan.


title: Valajärvi (Tammela)

text: Valajärvi on Paimionjoen vesistöön kuuluva järvi Tammelan Letkun kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 51,8 hehtaaria, rantaviivan pituus 4,1 kilometriä ja korkeus merenpinnasta 107,4 metriä.


title: Valajärvi (Tammela)

text: Järvi laskee lounaassa olevaa puroa myöten Pajulanjoen latvahaaraan Suojokeen. Purossa on Valakoski-niminen koski.


title: Valajärvi (Tammela)

text: Järveen laskee koillisesta Vatalammi, jonka korkeus merenpinnasta on 107,5 metriä ja pinta-ala 2,45 hehtaaria. Vatalampeen laskee idästä Kaitalammi ja kaakosta Kaakkolammi, jonka korkeus merenpinnasta on 115,7 metriä ja pinta-ala 1,34 hehtaaria.


title: Kaakkolammi

text: Kaakkolammi tai Kaakkolampi on usean kymmenen lammen nimi Suomessa. Näitä ovat muiden muassa:


title: Neogames

text: Neogames on vuonna 2003 perustettu suomalainen, voittoa tavoittelematon videopelialan yhdistys, jonka tavoitteena on tukea Suomen peliteollisuuden kehitystä. Neogames järjestää muun muassa vientimatkoja ja verkostoitumistapahtumia sekä laatii selvityksiä alan tilanteesta. Järjestö koordinoi Tekesin Skene-ohjelmaa, jolla rahoitetaan pelialan yrityksiä.


title: Neogames

text: Suomen videopelialan kattojärjestönä Neogamesin jäseniin kuuluu myös Suomen Pelinkehittäjät ry. Neogames on ollut perustamassa Nordic Game Institute -säätiötä, joka yhdistää pohjoismaiset maakohtaiset järjestöt, sekä eurooppalaista kattojärjestöä European Games Developer. Neogames toimii myös yhteistyössä IGDA Finland ry:n (IGDAn jäsenjärjestö) kanssa.


title: Neogames

text: Neogamesin johtaja on Koopee Hiltunen.


title: Tanskan cup

text: Tanskan cup () on Tanskan jalkapallon kansallinen cup-turnaus. Ensimmäinen kausi pelattiin vuonna 1955. Menestynein joukkue on Aarhus GF yhdeksällä mestaruudellaan.


title: HMS Betony (K274)

text: HMS Betony (viirinumero K274) oli Britannian Kuninkaallisen laivaston vuonna 1943 valmistunut parannellun Flower-luokan korvetti, joka palveli toisessa maailmansodassa.


title: HMS Betony (K274)

text: Alus tilattiin 8. joulukuuta 1941 Aberdeenista Alexander Hall and Companyltä. Sen köli laskettiin 26. syyskuuta 1942 telakkanumerolla 687 ja alus laskettiin vesille 22. huhtikuuta 1943. Alus valmistui 31. elokuuta.


title: HMS Betony (K274)

text: Alus lainattiin 28. elokuuta 1945 Intialle, joka liitti sen laivastoonsa nimellä "RIN Sind". Alus palautettiin 17. toukokuuta 1946 Britannian kuninkaalliselle laivastolle ja se myytiin vuonna 1947 Thaimaalle, joka liitti sen laivastoonsa nimellä "Prasae". Alus haaksirikkoutui 7. tammikuuta 1961 myrskyssä Korean rannikolla ja se romutettiin 13. tammikuuta 1951.


title: Promessi

text: Promessi (, lupaus) tarkoittaa sellaista sitoumusta, jossa henkilö, jolla on joissakin arpajaisissa ostettu arpaseteli, kirjallisesti sitoutuu toiselle henkilölle joko kokonaan taikka osaksi antamaan sen voiton, joka tämän arvan osalle mahdollisesti sattuu.


title: Promessi

text: Tällainen sopimus ei välttämättä ole oikeudellisesti velvoittava vaan riippuu sen maan lainsäädännöstä, jota asiassa noudatetaan.


title: HMNZS Arabis

text: HMNZS Arabis (viirinumero K385) oli Uuden-Seelannin laivaston vuonna 1944 valmistunut parannellun Flower-luokan korvetti, joka palveli toisessa maailmansodassa.


title: HMNZS Arabis

text: Britannian kuninkaallinen laivasto tilasi 22. heinäkuuta 1942 Greenockista George Hall and Companyltä. Sen köli laskettiin 26. helmikuuta 1943 ja alus laskettiin vesille 28. lokakuuta. Alus valmistui 16. maaliskuuta 1944.


title: HMNZS Arabis

text: Alus luovutettiin valmistuessa Uudelle-Seelannille, joka liitti sen laivastoonsa 22. helmikuuta 1944 nimellä "HMNZS Arabis" ensimmäisenä päällikkönään kapteeniluutnantti J. H. Seelye. Alus lähti Atlantin saattueen mukana Azoreille, josta se jatkoi matkaansa Bermudalle ja läpäisi Panaman kanavan sekä vieraili San Diegossa, Pearl Harborissa ja Suvassa ennen saapumistaan Aucklandiin 15. elokuuta.


title: HMNZS Arabis

text: Alus lähti miinanraivauskaluston asentamisen jälkeen Salomonin saarille ja se saapui 14. joulukuuta Renardinsalmeen, jossa sen päällikkö otti 25. miinanraivaajalaivueen johtoonsa "HMNZS Matailta". Alus palasi Aucklandiin 20. kesäkuuta 1945. Se teki kaksi matkaa Noumeaulle heinäkuussa saattaakseen "HMNZS Tuin" ja kaksitoista moottoritorpedovenettä takaisin kotimaahan.


title: HMNZS Arabis

text: Alus palautettiin Britannian kuninkaalliselle laivastolle vuonna 1948 ja se romutettiin elokuussa 1951.


title: Mon kihlakunta

text: Mon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 931,10 neliökilometriä ja asukasluku 5 849 henkeä. Kihlakuntaan kuuluneet kunnat olivat Bottnaryd, Mulseryd, Angerdshestra, Bondstorp, Stengårdshult, Norra Unnaryd, Öreryd, Norra Hestra, Valdshult, Åsenhöga ja Källeryd.


title: Mon kihlakunta

text: Kihlakunnan tuolloisista kunnista Bondstorp kuuluu nykyään Vaggerydin kuntaan, Källeryd ja Åsenhöga kuuluvat Gnosjön kuntaan, Stengårdshult, Öreryd, Norra Hestra ja Valdshult kuuluvat Gislavedin kuntaan ja muut ovat osa Jönköpingin kuntaa.


title: Södra Vedbon kihlakunta

text: Södra Vedbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 924,56 neliökilometriä ja asukasluku 13 592 henkeä. Kihlakuntaan kuuluneet kunnat olivat Mariannelundin kauppala, Hässleby, Ingatorp, Bellö, Edshult, Hult, Mellby, Höreda, Eksjön maalaiskunta, Norra Solberga ja Flisby.


title: Södra Vedbon kihlakunta

text: Kihlakunnan tuolloisista kunnista Norra Solberga ja Flisby kuuluvat nykyään Nässjön kuntaan ja muut Eksjön kuntaan.


title: Good Weather Forecast

text: Good Weather Forecast on saksalainen yhtye. Yhtyeen musiikissa on vaikutteita dance- , pop- , elektro- , ja rock-musiikista. Yhtye kutsuu itse musiikkigenreänsä Power popiksi.


title: Tourunjärvi

text: Tourunjärvi on Paimionjoen vesistöön kuuluva järvi Tammelan Patamon kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 14,54 hehtaaria, rantaviivan pituus 1,71 kilometriä ja korkeus merenpinnasta 103,5 metriä.


title: Tourunjärvi

text: Järvi laskee pitkin Korsunojaa lännessä Pajulanjoen latvahaaraan Myllyjokeen.


title: Tourunjärvi

text: Järveen laskee pohjoisesta Mustalammi, johon edelleen laskee luoteesta Haiponjärvi.


title: Springtoys

text: Springtoys oli suomalainen mobiilipelejä kehittänyt yritys, jonka Housemarque perusti vuonna 2000 eriyttämällä yhtiön sisällä toimineen mobiilipeliyksikön omaksi pelitaloksi. Vuosi perustamisensa jälkeen Springtoys oli saanut jo yli 10 miljoonaa euroa rahoitusta. Sen omistajiksi olivat tulleet muun muassa Wllington Partners, Eqvitec Partners ja Sonera.


title: Springtoys

text: Wap-hypen tuomalla sijoitusrahalla Springtoys lähti nopeaan kasvuun ja työllisti parhaimmillaan yli 80 henkeä. Hieman yli vuodessa yritys oli ehtinyt kehittää melkein 30 mobiilipeliä – ongelmaksi muodostui kuitenkin jakelukanavien kehittymättömyys. Puhelinmalleja oli satoja ja pelit piti kääntää jokaiselle erikseen. Wap-yhteydet olivat myös hitaita ja kalliita. Lisäksi kauppapaikkoja hallinnoineet teleoperaattorit ottivat suuren osan tuotoista – sopimuksia tehtiin myös sillä periaatteella, että Springtoys saisi osuutensa kun peli alkaisi levitä. Niin ei kuitenkaan käynyt. Housemarquen toimitusjohtajan Ilari Kuittisen mukaan Springtoys oli liian aikaisin liikkeellä mobiilipelien saralla.


title: Springtoys

text: Springtoys käytti varoja holtittomasti suhteessa tuottoihin. Yrityksen edustajat matkustivat paljon maailmalla etsimässä yhteistyökumppaneita. Springtoys perusti nopeassa ajassa konttorit Tampereelle, Rovaniemeen ja Singaporeen. Pääkonttori sijaitsi Helsingin Erottajalla. Yrityksen alkuvaiheen toimitusjohtaja Jarmo Kuusivuori perusteli kulurakennetta sijoittajien odotuksilla, sillä yritys piti saada nopeasti kasvuun. Eqviteq alkoi kiinnittää huomiota rahankäyttöön siinä vaiheessa, kun internet-yhtiöiden markkinat romahtivat Yhdysvalloissa. Wap-hypen puhjetessa Springtoys myytiin suomalaiselle Codeonlinelle vuonna 2002 sijoittajien vaatimuksesta. Pelitalot yhdistyivät Codetoys-nimiseksi yritykseksi, joka sai samalla kaksi miljoonaa euroa lisärahoitusta. Yhdistymishetkellä yrityksessä oli noin sata työntekijää.


title: Springtoys

text: Elina Lappalaisen mukaan suomalaismedian uutisointi Springtoysista ja Codetoysista kertoo, ”miten vaikea aikalaisten oli kritisoida uutta liiketoimintaa wap-kuplan sisältä”. Esimerkiksi vuonna 2002 "Talouselämä" uutisoi kuinka Codetoysin uusi peli ”valtaa Japania”" ja kuinka sijoittajat ”luottavat Codetoysiin”. Pari kuukautta myöhemmin yritys aloitti yt-neuvottelut, joiden seurauksena henkilöstö väheni 23:een.


title: Albanian cup

text: Albanian cup () on Albanian jalkapallon kansallinen cup-turnaus. Sitä on pelattu vuodesta 1939 lähtien. Menestyneimmät joukkueet ovat SK Tirana ja KF Partizani Tirana, joilla on kummallakin viisitoista mestaruutta.


title: Haiponjärvi

text: Haiponjärvi on Paimionjoen vesistöön kuuluva järvi Tammelan Torron ja Kallion kylien rajalla Torronsuon eteläpuolella. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 11,86 hehtaaria, rantaviivan pituus 2,5 kilometriä ja korkeus merenpinnasta 122,0 metriä.


title: Haiponjärvi

text: Järven luusua on kaakossa ja se laskee siellä olevan Mulkkusuon halki kulkevaa ojaa pitkin Mustalammiin, joka edelleen laskee Tourunjärveen.


title: Haiponjärvi

text: Yhtä lähellä Torronsuota Haiponjärvestä itään sijaitsevat Karkonlammi, Kailaanlammi ja Hakolammi sekä Kolmikkaanjärvi näistä itään laskevat Torronsuohon ja kuuluvat Kokemäenjoen vesistöön.


title: Luxemburgin cup

text: Luxemburgin cup () on Luxemburgin jalkapallon kansallinen cup-turnaus. Turnaus on järjestetty vuodesta 1922 lähtien. Menestynein joukkue on FA Red Boys Differdange viidellätoista mestaruudellaan.


title: Salmonikirje

text: Salmonikirje on uhkauskirje, jonka tarkoituksena on useimmiten aineellisen edun kiristäminen siltä, jolle kirje lähetetään.


title: Mustalammi (Tammelan Patamo)

text: Mustalammi on Paimionjoen vesistöön kuuluva järvi Tammelan Patamon kylässä. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 4,24 hehtaaria, rantaviivan pituus 0,96 kilometriä ja korkeus merenpinnasta 107,4 metriä.


title: Mustalammi (Tammelan Patamo)

text: Mustalammiin laskee luoteesta Haiponjärvi ja se laskee etelään Tourunjärveen. Järvi on suorantainen. Sitä ympäröivä suo on nimeltään Mustakorpi.


title: Moukarinheitto olympialaisissa

text: Moukarinheitto on kuulunut olympialaisten lajivalikoimaan miesten kilpailuissa vuodesta 1900 lähtien. Naisten moukari tuli olympialaisten ohjelmaan vuonna 2000. Lajin menestynein olympiaurheilija on yhdysvaltalainen John Flanagan, hän voitti kolme perättäistä olympiakultaa vuosina 1900–1908. Parhaiten olympialaisten moukarissa ovat menestyneet Yhdysvallat ja Neuvostoliitto.


title: Shentayet

text: Shentayet (muinaisegyptin "Leski") oli muinaisessa Egyptissä palvottu vähäinen jumaluus, jonka alkuperä ja merkitys ovat epäselvät. Shentayet kuvattiin lehmänä tai lehmäpäisenä naisena. Myöhäisemmässä muodossaan Shantayet yhdistettiin Isis-jumalattareen Isis-Shentayet-nimellä. Tällaisena jumalatar yhdistettiin Osiriksen ylösnousemukseen, ja tämä kuvattiin osiriksen sarkofagina.


title: Norra Vedbon kihlakunta

text: Norra Vedbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 905,86 neliökilometriä ja asukasluku 13 321 henkeä. Kihlakuntaan kuuluneet kunnat olivat Askeryd, Bredestad, Bälaryd, Lommaryd, Haurida, Vireda, Marbäck, Frinnaryd, Linderås, Säby ja Adelöv.


title: Norra Vedbon kihlakunta

text: Kihlakunnan tuolloisista kunnista Linderås, Säby ja Adelöv kuuluvat nykyään Tranåsin kuntaan ja muut muodostavat Anebyn kunnan.


title: Vistan kihlakunta

text: Vistan kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 284,95 neliökilometriä ja asukasluku 6 357 henkeä. Kihlakuntaan kuuluneet kunnat olivat Grännan maalaiskunta, Visingsö, Ölmstad ja Skärstad.


title: Vistan kihlakunta

text: Kihlakunnan tuolloiset kunnat kuuluvat nykyään Jönköpingin kuntaan.


title: Tvetan kihlakunta

text: Tvetan kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 854,30 neliökilometriä ja asukasluku 23 348 henkeä. Kihlakuntaan kuuluneet kunnat olivat Svarttorp, Lekeryd, Järsnäs, Barkeryd, Nässjön maalaiskunta, Forserum, Öggestorp, Hakarp, Rogberga, Barnarp, Månsarp, Norrahammarin kauppala, Järstorp ja Bankeryd.


title: Tvetan kihlakunta

text: Kihlakunnan tuolloisista kunnista Barkeryd, Nässjön maalaiskunta ja Forserum kuuluvat nykyään Nässjön kuntaan ja muut Jönköpingin kuntaan.


title: Västbon kihlakunta

text: Västbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 944,81 neliökilometriä ja asukasluku 33 679 henkeä. Kihlakuntaan kuuluneet kunnat olivat Anderstorp, Båraryd, Våthult, Bosebo, Villstad, Burseryd, Sandvik, Gryteryd, Södra Hestra, Långaryd, Färgaryd, Femsjö, Södra Unnaryd, Jälluntofta, Kållerstad, Ås, Bolmsö, Tannåker, Dannäs, Torskinge, Forsheda, Bredaryd, Reftele, Kulltorp ja Gnosjö.


title: Västbon kihlakunta

text: Kihlakunnan tuolloisista kunnista Forsheda, Bredaryd, Torskinge ja Dannäs kuuluvat Värnamon kuntaan. Ljunbyn kuntaan Kronobergin läänissä kuuluu Tannåker ja Bolmsön pääosa, osia Bolmsöstä kuuluu myös Värnamon ja Gislavedin kuntiin. Gnosjön kuntaan kuuluvat Gnosjö ja pääosa Kulltorpista, pieni osa Kulltorpista kuuluu Värnamon kuntaan. Hylten kuntaan Hallandin läänissä kuuluvat Långaryd, Färgaryd, Femsjö, Södra Unnaryd ja Jälluntofta. Muut kunnat kuuluvat nykyään Gislavedin kuntaan.


title: Mehet-Weret

text: Mehet-Weret (muinaisegyptin "Suuri tulva") oli muinaisessa Egyptissä palvottu luomisen ja taivaan lehmänmuotoinen jumala. Mehet-Weret mainitaan jo vanhan valtakunnan aikaisissa pyramiditeksteissä. Mehet-Weret yhidstettiin Egyptissä moniin muihin jumalattariin, kuten Isikseen, Hathoriin ja Neithiin.


title: Mehet-Weret

text: Mehet-Weret kuvattiin lähes aina lehmäksi, joka kannattelee sarviensa välissä auringonkehrää. Tutankhamonin haudasta löytynyt suuri kullattu hautajaisvuode kuvaa erittäin luultavasti Mehet-Weretiä, jota vuoteessa nimitetään Iset-Mehetiksi. Jumalattarella ei ilmeisesti ollut omaa kulttia tai papistoa, mutta tällä oli tärkeä osa hautajaiskulteissa.


title: Östbon kihlakunta

text: Östbon kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 538,28 neliökilometriä ja asukasluku 20 795 henkeä. Kihlakuntaan kuuluneet kunnat olivat Kärda, Hånger, Värnamon maalaiskunta, Tånnö, Voxtorp, Rydaholm, Gällaryd, Fryele, Hagshult, Kävsjö, Åker, Tofteryd ja Byarum.


title: Östbon kihlakunta

text: Kihlakunnan tuolloisista kunnista Byarum, Tofteryd, Hagshult ja Åker kuuluvat nykyään Vaggerydin kuntaan, Kävsjö kuuluu Gnosjön kuntaan ja muut Värnamon kuntaan.


title: Västran kihlakunta

text: Västran kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 815,44 neliökilometriä ja asukasluku 25 428 henkeä. Kihlakuntaan kuuluneet kunnat olivat Ödestugu, Malmbäck, Almesåkra, Bringetofta, Hylletofta, Svenarum, Vrigstad, Nydala, Hjälmseryd, Stockaryd, Hultsjö, Skepperstad, Hjärtlanda, Norra Ljunga, Vallsjö, Norra Sandsjö, Bodaforsin kauppala, Fröderyd, Bäckaby, Ramkvilla ja Södra Solberga.


title: Västran kihlakunta

text: Kihlakunnan tuolloisista kunnista Nydala kuuluu nykyään Värnamon kuntaan, Svenarum kuuluu Vaggerydin kuntaan, Ödestugu kuuluu Jönköpingin kuntaan, Bringetofta, Malmbäck, Almesåkra ja Norra Sandsjö kuuluvat Nässjön kuntaan, Fröderyd, Bäckaby, Ramkvilla ja Södra Solberga kuuluvat Vetlandan kuntaan ja muut entiset kunnat kuuluvat Sävsjön kuntaan.


title: Illikainen

text: Illikainen on suomenkielinen sukunimi. Tunnettuja nimenkantajia ovat:


title: Östran kihlakunta (Småland)

text: Östran kihlakunta () oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 298,46 neliökilometriä ja asukasluku 18 473 henkeä. Kihlakuntaan kuuluneet kunnat olivat Korsberga, Lemnhult, Näshult, Stenberga, Skirö, Nye, Bäckseda, Näsby, Myresjö, Lannaskede, Nävelsjö, Björkö, Vetlandan maalaiskunta, Skede, Alseda, Ökna, Karlstorp ja Kråkshult.


title: Östran kihlakunta (Småland)

text: Kihlakunnan tuolloisista kunnista Kråkshult kuuluu nykyään Eksjön kuntaan ja muut Vetlandan kuntaan.


title: Resogun

text: Resogun on suomalaisen Housemarquen kehittämä vokselipohjainen sivultapäin kuvattu shoot ’em up -videopeli. Sony Computer Entertainment julkaisi sen PlayStation 4:lle, PlayStation 3:lle ja PlayStation Vitalle. PS4-versio julkaistiin Pohjois-Amerikassa ja Euroopassa marraskuussa 2013. Vita- ja PS3-versiot julkaistiin joulukuussa 2014.


title: Resogun

text: Pelissä on vaikutteita Eugene Jarvisin "Defenderistä".


title: Resogun

text: "Resogun" sai hyvän vastaanoton kriitikoilta. Metacriticin laskema painotettu keskiarvo valikoiduista arvosteluista on 84/100.


title: Östran kihlakunta

text: Östran kihlakunta () on ollut seuraavien Ruotsin kihlakuntien nimi:


title: Tayet

text: Tayet oli muinaisessa Egyptissä palvottu kutomisen jumalatar, joka liitettiin vahvasti muumioimiseen. Tayet mainitaan jo vanhan valtakunnan aikaisissa pyramiditeksteissä. Tekstien mukaan Tayet on faraon äiti, joka vaatettaa hänet, kerää hänen luunsa, suojelee hänen päätään ja antaa hänelle suosion yhdessä muiden jumalten kanssa.


title: Tayet

text: Myöhemmin Tayet ajateltiin palsamoijien puhdistustelttaan, mutta ennen kaikkea hän oli muumion käärinliinojen jumalatar. Tayet yhdistettiin muihinkin jumaluuksiin, Neithiin, Osirikseen, Isikseen ja Neftykseen. Tayetilla ei ollut omia temppeleitä, mutta häntä kunnioitettiin näiden häneen liitettyjen jumaluuksian pyhäköissä.


title: Australian luterilainen kirkko

text: Australian luterilainen kirkko ("Lutheran Church of Australia") on luterilainen kirkko, joka toimii Australiassa. Kirkon jäsenmäärä on 49 600.


title: Australian luterilainen kirkko

text: Ensimmäiset luterilaiset saapuivat Australiaan Saksasta 1838. Näiden keskuudessa tapahtui hajaannus 1846, minkä jälkeen seurakuntiin tuli pastoreita useista lähteistä, kuten saksalaisista lähetysjärjestöistä ja lukuisista yhdysvaltalaisista luterilaisista synodeista. Vuonna 1966 yhdistyivät Evangelical Lutheran Church in Australia sekä United Evangelical Lutheran Church of Australia nykyiseksi Australian luterilaiseksi kirkoksi.


title: Australian luterilainen kirkko

text: Kirkolla on 466 seurakuntaa, joissa on 49 600 jäsentä. Kirkko kuuluu liitännäisjäsenenä Kansainväliseen luterilaiseen neuvostoon, mutta on myös Luterilaisen maailmanliiton liitännäisjäsen. Uuden-Seelannin luterilainen kirkko kuuluu Australian luterilaisen kirkon alaisuuteen.


title: PIK-11 Tumppu

text: PIK-11 Tumppu on suomalainen puurakenteinen yksimoottorinen yksipaikkainen urheiluilmailukone. Tumppu kehitettiin 1950-luvun alkupuolella Polyteknikkojen ilmailukerhon moottorikoneeksi, jotta kerhon moottorilentolupakirjan hankkineet jäsenet voisivat jatkaa harrastustaan. PIK:in rakentaman prototyypin lisäksi kolme Tumppua rakennettiin Mikkelissä 1950-luvun puolivälistä 1960-luvun alulle. Kaksi koneyksilöä oli Suomen ilma-alusrekisterissä vuonna 2015.